Sauron Dan Shanna Diperkenalkan Dalam Marvel Snap

Baru-baru ini pihak Nuverse telah memperkenalkan dua card baru yang akan tiba untuk permainan video mereka iaitu Marvel Snap. Dua card terbaru tersebut adalah Souron dan juga Shanna - The She-Devil.

Souron merupakan card jenis On Reveal yang mempunyai kos sebanyak 3 blue orb dan juga mempunyai 3 attack power. Dengan menggunakan Souron dalam perlawanan, card ini mampu untuk membuang semua skill Ongoing pada semua card yang terdapat pada tangan dan deck korang.

Card yang kedua adalah Shanna - The She-Devil. Shanna juga merupakan card jenis On Reveal yang mempunyai kos sebanyak 4 blue orbs dan 2 attack power. Shanna mempunyai skill yang mana akan menambah card dengan kos 1 blue orb secara rawak kepada setiap location.

Kedua-dua card ini boleh didapati pada collection level 486 keatas sahaja (Pool 5).


EA Melakukan Penstrukturan Semula, Pecahkan EA Sports Dengan EA Entertainment

Electronic Arts (EA) telah mengumumkan yang mereka akan mengubah struktur syarikat mereka dengan berpecah kepada dua organisasi iaitu EA Sports dan EA Entertainment. Berita ini diumumkan oleh CEO EA, Andrew Wilson dalam laman web rasmi EA.

Jelas Wilson, mereka mengambil keputusan ini untuk memberi lebih banyak kawalan kepada ketua studio dalam membuat keputusan berkaitan kewangan dan tenaga kreatif. Langkah dari EA ini akan meningkatkan kecekapan tenaga kerja dan memberi jaminan jangka masa panjang kepada pekerja dan pemain.

EA telah melantik Laura Miele sebagai Ketua di EA Entertainment manakala Cam Weber akan mengetuai EA Sports.

Seperti sebelumnya, EA Sports akan terus membangunkan permainan yang memfokuskan sukan seperti siri F1, EA Sports FC, Madden, NHL dan College Football. Mereka juga menerbitkan judul permainan lain iaitu PGA Tour dan Super Mega Baseball 4.

Menjadi sebahagian dari EA Entertainment yang sebelum ini dikenali sebagai EA Games, Vince Zapella akan terus bertanggungjawab mengetuai projek seperto Apex Legends, Star Wars dan Battlefield. Organisasi ini juga akan menguruskan permainan mudah alih seperti FIFA Mobile, Star Wars: Galaxy of Heroes dan Lord of the Rings: Heroes of Middle-earth.


Team Lunatix Bawa Tiga Wakil Myanmar Ke Dalam Skuad Mereka

Pasukan MLBB dari Malaysia Team Lunatix telah membuat persiapan untuk MPL MY Season 12 dengan menambah beberapa pemain baru dari Myanmar untuk roster mereka. Salah satu pemain yang ditambah adalah Zippy yang berasal dari pasukan yang mempunyai nama besar iaitu Falcon Esports.

Beberapa minggu lalu, Falcon Esports mengumumkan yang mereka sudah bubar dengan melepaskan kesemua pemain mereka. Salah seorang pemain, Naomi telah menyertai RRQ manakala Zippy atau nama sebenarnya, Kyaw Zin Bo menyertai Team Lunatix sejak 19 Jun lalu.

Zippy menyertai Falcon pada awal 2022 dan membantu mereka untuk memenangi beberapa kejohanan rantau sebelum layak ke Kejohanan Dunia M4. Falcon Esports menunjukkan prestasi yang agak baik pada Kejohanan Dunia M4 ini dengan menduduki tempat kelimaa/keenam daripada 16 pasukan yang menyertai.

Zippy akan beraksi sebagai Gold Laner bagi Team Lunatix. Pasukan ini menunjukkan prestasi memberangsangkan apabila menamatkan kejohanan MPL MY Season 11 pada tempat keempat. Menambah seorang pemain yang mempunyai pengalaman bermain pada Kejohanan Dunia M sememangnya memberi manfaat kepada Team Lunatix.

Bersama dengan Zippy , mereka juga membawa lagi dua wakil Myanmar iaitu DJ dan KiD dari AI Esports ke dalam roster mereka.


Netflix Dedah Teaser Pertama Live-Action Avatar: The Last Airbender

Semasa acara Tudum yang diadakan baru-baru ini, Netflix telah mendedahkan teaser pertama untuk siri TV terbaru mereka iaitu Avatar: The Last Airbender. Ianya adalah sebuah siri live-action yang diadaptasikan dari siri animasi dengan judul yang sama.

<oembed url="https://www.youtube.com/watch?v=QOg9LUIvaig" width="200" height="113" host="youtube"></oembed>

Teaser berdurasi 40 saat itu memaparkan empat lambang elemen iaitu air, tanah, api, dan angin. Selain teaser itu, Netflix juga mendedahkan beberapa imej yang menampilkan karakter Aang, Katara, Sokka dan Zuko.

Albert Kim akan mengetuai dalam pembangunan siri ini sebagai Executive Producer. Sebelum ini, peranan ini dipegang oleh pereka asal animasi Avatar, Michael DiMartino dan Bryan Konietzko tapi mereka berpecah dengan Netflix pada tahun 2020.

Avatar: The Last Airbender akan dibintangi oleh Gordon Cormier sebagai ‘Avatar’ Aang, Dallas Liu sebagai Zuko, Kiawentiio sebagai Katara dan Ian Ousley sebagai Sokka.

Mengisahkan sebuah dunia yang dipecahkan kepada beberapa negara yang menguasai elemen air, tanah, api dan angin. Aang yang merupakan seorang Avatar berkemampuan menguasai semua elemen, bertanggungjawab membawa keamanan kepada dunia daripada diganggu oleh Fire Lord Ozai dan Fire Nation.

Siri ini akan ditayangkan pada tahun 2024 dan akan mengandungi 8 episod yang setiap episodnya berdurasi hampir satu jam.


ROG Ally Kini Terdapat Di Malaysia Dengan Harga RM3299

Lebih dari sebulan dilancarkan, ASUS akhirnya telah mengumumkan yang ROG Ally telah tiba di Malaysia. ASUS ROG Ally tersedia dengan harga RM3299 dan akan mula dijual pada 1 Julai 2023.

ROG Ally juga didatangkan dengan pembelian dua aksesori, ROG Ally Travel Case berharga RM199 dan ROG Gaming Charger Dock berharga RM299.

ASUS juga menjual sebuah peranti yang dinamakan ROG XG Mobile yang memberikan sokongan grafik yang hebat dan boleh disambungkan dengan ROG Ally. ROG XG MOBILE didatangkan dengan tiga kad grafik berbeza.

XG Mobile NVIDIA GeForce RTX 4090 (GC33Y) – RM9,999

XG Mobile NVIDIA GeForce RTX 3080 (GC31S) – RM7,999

XG Mobile AMD Radeon RX 6850M XT (GC32L) – RM6,999

ROG Ally akan dijual secara rasmi mulai 1 Julai 2023 di seluruh pengedar sah ASUS ROG di Malaysia. ASUS juga akan mengadakan roadshaw bertempat di Plaza Lowyat pada 1 Julai ini. Khas bagi membeli semasa roadshaw ini, 100 pembeli awal ROG Ally akan menerima bundle bernilai RM1,299. Dalam bundle tersebut mempunyai aksesori berikut:

TWS ROG Cetra Wireless Earbuds (bernilai RM529)

ROG Ally Travel Case (bernilai RM199)

ROG Ally Screen Protector (bernilai RM137)

Microsoft PC Game Pass selama 9 bulan (bernilai RM135)

ROG Gaming Charger Dock (bernilai RM299)

Bagi yang mendapatkan dari pengedar rasmi ROG, mereka akan menerima Microsoft PC Game Pass selama 9 bulan secara percuma.

Satu-satunya varian ROG Ally yang tersedia di Malaysia adalah ROG Ally Z1 Extreme. Ia menggunakan cip pemprosesan AMD Ryzen Z1 Extreme dan dilengkapi 16GB RAM LPDDR5 serta ruang storan 512GB. Konsol permainan mudah alih ini menggunakan sistem operasi Windows 11 dengan skrin IPS LCD 7-inci beresolusi Full HD.


Pengasas Ammobox Kongsi Cabaran Industri Pembuatan Permainan Video Di Malaysia

Pengasas bagi Ammobox, Jeremy Choo telah berkongsi pendapatnya mengenai industri pembuatan permainan video di Malaysia. Menurutnya, mempunyai bakat yang mampu memahami dan menggunakan teknologi canggih menjadi kriteria penting dalam industri permainan video.

Tambah Choo, kekurarangan sokongan dan pemahaman berkaitan cara bekerja secara professional menjadi sebab industri ini sangat perlahan, bukannya sebab kekurangan bakat.

"Apabila saya mula-mula mengasaskan Ammobox, cabaran utama yang saya hadapi bukanlah keperluan teknologi, sebaliknya mengambil artist, engineer dan programmer yang betul untuk menggunakan teknologi itu," katanya.

Kekurangan judul original (IP) berbanding negara jiran menyebabkan pelabur teragak-agak untuk melabur dalam industri yang mungkin tidak membawa apa-apa keuntungan.

Choo juga menjelaskan kekurangan peruntukan wang atau pemberian dana juga menjadi cabaran untuk pembangun permainan. Banyak pembangun permainan terpaksa menggunakan wang mereka sendiri sekali gus menggunakan banyak masa.

Tidak dinafikan Malaysia mempunyai bakat yang banyak selepas ramai anak muda menunjukkan minat dalam permainan video dan mengambil kursus pembuatan permainan video di universiti.

Jika sebelum ini kita perlu mencari bakat, kini kita perlu mengekalkan bakat yang sedia ada. Untuk itu, kesemua pihak dalam industri perlu membantu untuk membawa industri pembuatan permainan ke satu tahap yang lebih tinggi. Capaian dan kelajuan internet di semua tempat di Malaysia memainkan peranan penting dalam industri ini.

Mengenai dana, organisasi seperti MDEC akan membantu dari segi pelaburan jika industri ini mampu menghasilkan kejayaan.

Membangunkan industri ini dengan menghasilkan lebih banyak IP sendiri seharusnya menjadi keutamaan agar dapat mewujudkan banyak peluang pekerjaan dan berdaya saing di peringkat global. Jika ini dicapai, ianya akan menarik minat pelabur antarabangsa sambil menonjolkan bakat orang Malaysia kepada dunia.


Kejohanan Dunia M5 Perkenalkan Fasa Wild Card

Moonton mengumumkan Kejohanan Dunia M5 bakal diadakan di Filipina pada bulan Disember ini. Mereka juga mengesahkan kejohanan kali ini akan memperkenalkan fasa kelayakan baru iaitu Wild Card.

Untuk pertama kali dalam sejarah kejohanan Mobile Legends antarabangsa, Moonton akan menggunakan format Wild Card di samping peringkat kumpulan dan kalah mati yang sudah ada.

Wild Card ini bertujuan membuka peluang lebih banyak kepada pasukan yang kurang bernasib baik untuk mempamerkan kemampuan mereka di peringkat global. Sebanyak 8 wilayah akan terlibat dalam merebut dua tempat teratas yang akan diadakan pada bulan November ini.

Antara wilayah yang disahkan menyertai Wild Card adalah Malaysia, Mekong, Amerika Latin, Asia Selatan, Eropah Timur dan Asia Tengah (EECA), dan Mongolia. Lagi dua wilayah akan diumumkan nanti.

Kejohanan Dunia M5 menawarkan prize pool sebesar $900,000 USD. Moonton belum mendedahkan tarikh sebenar kejohanan ini akan bermula.


Sony Kongsi Trailer Pertama Kraven The Hunter, Penuh Dengan Aksi Berdarah

Sony kini memberikan tumpuan untuk projek spin-off Spider-Man mereka yang seterusnya iaitu Kraven the Hunter. Mereka telah mengeluarkan trailer dan poster terbaru yang padat dengan aksi ganas. Filem ini akan ditayangkan pada 6 Oktober 2023.

<oembed url="https://www.youtube.com/watch?v=rze8QYwWGMs" width="200" height="113" host="youtube"></oembed>

Kraven the Hunter adalah salah seorang penjahat Spider-Man yang telah lama muncul, yakni sejak komik The Amazing Spider-Man #15 tahun 1964. Berdasarkan komik, karakter ini mempunyai matlamat untuk memburu Spider-Man untuk membuktikan dirinya sebagai pemburu paling hebat di muka bumi.

Filem ini akan dibintangi oleh Aaron Taylor-Johnson yang pernah membintangi filem MCU sebagai Quiksilver. Aaron akan memainkan peranan sebagai Kraven dan dibantu oleh Rusell Crowe yang berlakon sebagai bapa Kraven.

Menerusi trailer berdurasi lebih 3 minit ini, kita ditampilkan hubungan dingin antara Kraven dengan ayahnya beserta aksi ganas Kraven yang membelasah sekumpulan lelaki sambil mengigit salah seorang dari mereka.

Trailer ini juga sepertinya memberitahu Kraven adalah seorang antihero dan bukan penjahat seperti di dalam komik. Kraven dilihat ingin memburu dan menumpaskan kesemua orang jahat.

Di hujung trailer, kita ditunjukkan dengan seorang lagi penjahat dalam dunia Spider-Man iaitu Rhino. Rhino lakonan Alessandro Nivola dilihat mencucuk dirinya dengan sebuah serum yang menukar kulitnya menjadi seakan-seakan kulit badak.


Don't Break Dreams Dinobatkan Juara PUBG Mobile Pro League (PMPL) Malaysia Fall 2023

Pasukan Don't Break Dreams telah dinobatkan sebagai juara bagi kejohanan PUBG Mobile Pro League (PMPL) Malaysia Fall 2023 selepas mempamerkan aksi yang sangat cemerlang sepanjang kempen.

Don't Break Dreams memulakan kejohanan dengan sangat baik apabile menamatkan minggu pertama kejohanan sebagai pendahulu liga. Mereka berjaya mengumpul mata sebanyak 296 pada minggu pertama tetapi hanya mampu mengutip 223 mata pada minggu kedua untuk menduduki tangga ketiga.

Walaupun mengalami sedikit penurunan pada minggu kedua, mereka tetap menjadi juara kejohanan selepas berjaya mengumpul mata keseluruhan 514 mata. SEM9 menjadi naib juara manakala tempat ketiga diraih oleh pasukan Geek Slate.

Pasukan ini membawa pulang hadiah berupa wang tunai sebanyak $21,800 USD.

Dengan kemenangan ini juga, Don't Break Dreams mengesahkan tempat untuk bertanding di PUBG Mobile Super League (PMSL) Southeast Asia Fall 2023 yang bakal diadakan pada Ogos ini.


UAE Larang Tayangan Spider-Man: Across The Spider-Verse, Dipercayai Ada Unsur LGBT

Filem Spider-Man: Across The Spider-Verse telah diharamkan tayangannya di negara Emiriah Arab Bersatu (UAE) selepas gagal melepasi syarat censorship. Pengharaman ini terjadi seminggu sebelum filem ini sepatutnya ditayangkan di negara berkenaan.

UAE tidak memberi sebab khusus tentang keputusan mereka untuk tidak mengeluarkan filem ini. Tetapi, mereka mengeluarkan kenyataan "sebarang kandungan yang bercanggah dengan nilai dan prinsip UAE, dan standard kandungan media yang digalakkan dalam UAE, tidak akan dibenarkan untuk edaran atau penerbitan".

Menurut sumber dari Variety, pengharaman ini dikaitkan dengan sebuah poster yang bertulis 'Protect Trans Lives' yang membawa maksud lindungi kehidupan golongan transgender di dalam satu babak. Mesej LGBT di dalam poster tersebut mungkin menjadi sebab kepada lembaga penapisan filem negara berkenaan untuk tidak mengeluarkan filem itu.

UAE juga pernah melarang tayangan filem Lightyear yang mempunyai satu babak yang memaparkan unsur LGBT. Filem Marvel, Eternals dan Doctor Strange juga diharamkan atas sebab yang sama.

Selain poster yang menyebarkan mesej LGBT, peminat juga mengandaikan Gwen Satcy, salah satu karakter sebagai seorang transgender kerana kehidupannya dapat dikaitkan dengan seorang transgender. Mereka juga mendakwa warna latar belakang semasa babak yang memaparkan Gwen juga seakan warna bendera Pride.


Alberttt Tinggalkan RRQ Untuk Cari Pengalaman Baru

Rex Regum Qeon (RRQ) telah mengumumkan bahawa pemain junglernya, Alberttt akan meninggalkan pasukan itu dan tidak akan lagi akan bermain bersama RRQ untuk musim MPL ID yang seterusnya. Pengumuman itu dibuat menerusi video yang dimuat naik di YouTube rasmi RRQ pada Ahad semalam.

Dalam video tersebut, Alberttt atau nama sebenarnya Albert Iskandar menceritakan pengalamannya ketika bersama RRQ beserta menyatakan sebab beliau meninggalkan pasukan tersebut.

Sebab Alberttt meninggalkan pasukan terbabit adalah untuk mencari pengalaman baru. " Saya ingin mencari suasana dan cabaran baru. Selama ini saya di RRQ saja, jadi saya teringin mencari cabaran baru", katanya dalam video tersebut.

Alberttt mempunyai beberapa pencapaian ketika bersama pasukan RRQ. Beliau pernah membantu RRQ untuk memenangi kejohanan MPL ID Season 6 dan 9. Di pentas antarabangsa, Albert juga berjaya membawa RRQ menduduki tangga ketiga pada Kejohanan Dunia M2 dan M4.

Berita peninggalan Alberttt amat mengejutkan komuniti ML di Indonesia memandangkan RRQ bahara saja mengumumkan roster terbaru untuk MPL ID  Season 12. Roster yang diumumkan tersebut termasuklah Alberttt, Naomi dan XINNN.


Netflix Umum Senarai Pelakon Untuk Squid Game Musim Kedua

Nampaknya siri kegemaran ramai dari Korea Selatan, Squid Game akan mempunyai sekuel baru. Walaupun Netflix belum mengesahkan tarikh mula tayangan, mereka sudah mengumumkan beberapa nama baru yang akan membintangi siri ini bersama pelakon asal semasa acara Tudum yang diadakan baru-baru ini.

Lee Jung-jae, Lee Byung-hun, Wi Ha-Jun dan Gong Yoo yang membintangi musim pertama Squid Game akan sekali lagi menerajui dalam musim kedua. Antara pelakon baru yang ditambah adalah Yim Si-wan, Kang Ha-neul, Park Sung-hoon, dan Yang Dong-geun.

Menurut pengarah Hwang Dong-hyuk, musim kedua ini akan dijangka akan ditayangkan pada 2024. "Kami akan melakukan penggambaran musim kedua pada tahun depan (2023) dan akan dikeluarkan pada tahun berikutnya (2024)", katanya selepas sidang media Netflix tahun lepas.

Musim kedua ini akan menceritakan perjalanan karakter Gi-hun yang dilakonkan Lee Jung-jae selepas memenangi pertandingan Squid Game. Lebih menarik adalah kembalinya pelakon Wi Ha-Jun yang karakternya, Jun-ho yang nasibnya tidak diketahui selepas dibunuh.

Selain mengumumkan senarai pelakon bagi musim kedua Squid Game, Netflix juga mendedahkan teaser pertama suatu rancangan realiti berdasarkan siri Squid Game. Rancangan realiti ini mempunyai kontroversi selepas seorang peserta mendakwa rancangan ini 'tidak berperikemanusiaan', sama seperti penceritaan dalam siri ini.


Siri Adaptasi One Piece Akan Mula Ditayangkan 31 Ogos Di Netfilx

Netflix telah mendedahkan teaser pertama untuk siri live-action One Piece. Bersama-sama dengan teaser ini, Netflix juga mendedahkan tarikh tayangan perdana siri yang akan mula ditayangkan pada 31 Ogos, eksklusif di servis penstriman ini.

<oembed url="https://www.youtube.com/watch?v=lNMSqxQtO0w" width="200" height="113" host="youtube"></oembed>

Mula diumumkan pada tahun 2020, siri ini mengadaptasi penceritaan manga dan anime One Piece yang dihasilkan Eiichiro Oda, yang juga turut terlibat dalam proses produksi siri ini. Matt Owens dan Steven Maeda akan membantu untuk membangunkan siri ini.

One Piece mengisahkan perjalanan kru Straw Hat yang diketuai Monkey D' Luffy, mengharungi lautan yang berbahaya dalam mencari sebuah harta karun yang dinamakan One Piece. Harta ini boleh menjadikan mana-mana kapten kapal yang menjumpainya menjadi 'Raja Segala Lanun'.

Pelakon, Iñaki Godoy akan memainkan peranan utama sebagai Monkey D' Luffy. Siri ini juga akan dibintangi Mackenyu yang memegang karakter Zoro, Emily Rudd sebagai Nami, Jacob Romero Gibson sebagai Usopp dan Taz Skylar sebagai Sanji.

Amat menarik untuk melihat bagaimana pengarah dan penulis skrip akan memuatkan anime 1000 lebih episod ke dalam siri Netflix yang mempunyai lapan episod ini.


ONIC Esports Dinobatkan Juara MSC 2023 Selepas Menewaskan Blacklist

Tahniah diucapkan untuk pasukan dari Indonesia, ONIC Esports yang dinobatkan juara bagi kejohanan MSC 2023 selepas menundukkan Blacklist International dalam aksi Grand Finals yang diadakan di Aeon Mean Chey, Phnom Penh, Kemboja.

ONIC Esports menundukkan pasukan dari Filipina yang juga merupakan juara dunia M4 dengan skor 4-2 pada perlawanan yang berformatkan best-of-seven ini. Ini adalah kali kedua ONIC Esports memenangi kejohanan rantau Asia Tenggara ini selepas pernah memenangi kejohanan MSC 2019.

Juara MSC 2023 ini bermula dengan baik apabila memenangi dua game pertama dan berjaya mendapat skor 2-0. Blacklist kemudian merapatkan jurang dengan skor 1-2 selepas berjaya memenangkan game ketiga.

Pada game keempat, ONIC Esports menunjukkan taring dan memenangi game ini selepas permainan hebat Kairi yang menggunakan hero Fanny. Blacklist sekali lagi merapatkan jurang pada game kelima untuk menjadi skor tipis 3-2.

Kesilapan Blacklist membenarkan Kairi menggunakan Fanny membawa padah apabila Kairi sentiasa mendapat peluang untuk 'membunuh' Owl. Dominasi yang ditonjolkan ONIC Esports berjaya mendapatkan kemenangan pada game ini dan menjadi skor 4-2 sekali gus memenangkan kejohanan MSC 2023 tanpa sebarang kekalahan.

ONIC Esports berjaya membawa pulang hadiah wang tunai sebanyak $140,000 USD. Salah seorang pemain ONIC, Kiboy dinobatkan sebagai MVP bagi kejohanan ini.


Mortal Kombat 2 Tambah Beberapa Pelakon Baru

New Line Cinema mengumumkan beberapa pelakon baru untuk watak Shao Kahn, King Jerrod, Sindel, dan Quan Chi dalam filem Mortal Kombat 2.

Antara pelakon tersebut adalah Martyn Ford, Desmond Chiam, Ana Thu Nguyen dan Damon Herriman. Watak yang akan dipegang Ford adalah Shao Kahn manakala Chiam akan memegang watak sebagai King Jerrod. Watak Sindel dan Quan Chi masing-masing akan dipegang oleh Ana Thu Nguyen dan Herriman.

Pelakon-pelakon baru ini akan menyertai bintang lain iaitu Karl Urban yang memainkan watak Johnny Cage, Adeline Rudolph sebagai Kitana, dan Tati Gabrielle pula akan memegang watak Jade.

Kebanyakan pelakon asal juga akan kembali untuk sekuel ini termasuk Lewis Tan, Jessica McNamee, Josh Lawson, Tadanobu Asano, Mehcad Brooks, Ludi Lin, Chin Han, Joe Taslim, Hiroyuki Sanada dan Max Huang.

Simon Mcquoid akan kembali mengarahkan sekuel kepada Mortal Kombat 1 ini manakala penulis Moon Knight, Jeremy Slater akan menulis screenplay. James Wan dan Todd Garner akan menjadi producer.


RRQ Tambah Xinnn Untuk Persediaan MPL ID Season 12

Rex Regum Qeon (RRQ) telah mengumumkan secara rasmi kedatangan Xinnn sebagai pemain ke-9 untuk kejohanan MPL ID Season 12. Berita ini terdedah melalui video di YouTube Team RRQ yang bertajuk ‘Lengkap Sudah Roster RRQ Mobile Legends’.

<oembed url="https://www.youtube.com/watch?v=HwBQshWZtNM" width="200" height="113" host="youtube"></oembed>

Xinnn atau nama sebenarnya Yesaya Armando Wowiling, akan membuat kemunculan kembali bersama RRQ setelah berstatus tidak aktif sejak akhir tahun 2021. Kejohanan Dunia M3 adalah kejohanan terakhir yang disertainya bersama RRQ.

Pernah bermain sebagai jungler untuk RRQ sebelum ini. Namun untuk musim MPL akan datang, Xinnn akan berperanan sebagai goldlaner.

Xinnn pernah membantu RRQ untuk muncul juara pada kejohanan MPL ID Season 5 dan Season 6. Dia juga adalah salah seorang pemain yang menyertai tiga edisi awal Kejohanan Dunia M.

RRQ juga mengumumkan staf kejurulatihan terbaru iaitu jurulatih Sayargyi. Sayargyi sebelum ini pernah membimbing pasukan yang berasal dari Nyanmar, Falcon Esports.


Sony Pictures Tetapkan Tarikh Bagi Dua Filem Marvel Tidak Bertajuk

Sony Pictures telah menetapkan tarikh tayangan pada tahun-tahun mendatang untuk dua buah filem Marvel yang belum mempunyai tajuk.

Salah satu filem dilabel “Untitled Sony/Marvel” telah diberi tarikh 8 November 2024 manakala satu lagi filem “Untitled Sony/Marvel live-action” dijadualkan pada 27 Jun 2025.

Sony Pictures hanya membangunkan filem dan menggunakan watak sekitar dunia Spider-Man sahaja. Salah satu filem-filem ini berkemungkinan adalah Venom 3 yang ketika ini belum mempunyai tarikh tayangan. Bintang Venom 3, Juno Temple juga mengatakan penggambaran Venom akan bermula pada masa terdekat.

Beberapa filem berkaitan Spider-Man telah mendapat tarikh. Filem tersebut Kraven the Hunter (6 Oktober 2023), El Muerto (12 Januari 2024), Madame Web (16 Februari 2024) dan Spider-Man: Beyond the Spider-Verse.

Ada juga spekulasi mengatakan filem live action yang dinyatakan adalah filem Miles Morales manakala satu lagi filem adalah filem animasi Gwen Stacy.

Tambahan lagi, Kevin Feige mengatakan penulis telah mempunyai cerita untuk Spider-Man 4. Amy Pascal baru-baru ini memberitahu “banyak filem akan dibuat tentang Miles dan Peter”.


Lenovo Bawa Lima Peranti Baru Ke Malaysia

Lenovo hari ini telah memperkenalkan beberapa peranti seperti Yoga Book 9i, LOQ, Legion Pro 5i, Tab P11 (2nd Gen) dan IdeaPad Duet 5i.

Yoga Book 9i adalah sebuah laptop yang mempunyai dual skrin OLED. Antara keistimewaan laptop ini adalah skrin dual ini membenarkan pengguna melakukan pelbagai kerja dalam serentak. Laptop ini juga mempunyai aksesori yang mudah untuk dibawa seperti Folio Stand yang boleh dilipat, Bluetooth Keyboard dan Digital Pen 3.

Seterusnya, Lenove melancarkan dua laptop gaming LOQ APH8 dan IRH8 dengan masing-masing mempunyai dua pilihan saiz 15 inci dan 16 inci. Lenovo LOQ 16 inci mempunyai ketahanan bateri sehingga 7 jam manakala Lenovo LOQ 15 inci bertahan sehingga 6 jam. Permainan dilancarkan GPU NVIDIA yang ditampilkan MUX switch. Di bawah adalah senarai Lenovo LOQ

16 inci

Lenovo LOQ 16IRH8 (Intel-based)

Lenovo LOQ 16APH8 (AMD-based)

15 inci

Lenovo LOQ 15IRH8 (Intel-based)

Lenovo LOQ 15APH8 (AMD-based).

Lenovo juga memperkenalkan satu lagi laptop gaming iaitu Legion Pro 5i yang didatangkan 13th Gen Intel Core dan kad grafik NVIDIA GeForce RTX 4070. Fungsi Coldfront 5.0 juga dapat menyejukkan bahagian dalaman dan tidak memanaskan semasa sesi permainan yang panjang.

Seterusnya, Lenovo Tab P11 menampilkan sistem empat speaker Dolby Atmos dan cip pemprosesan MediaTek G99. Aksesori juga disediakan seperti pek keyboard, Lenovo Precision Pen 2 (2023), dan Lenovo Folio Case yang mempunyai kickstand dan pen holder.

Peranti terakhir yang dikeluarkan hari ini adalah IdeaPad Duet 5i. Laptop detachable ini mempunyai processor 12th Gen Intel Core i7 dan menyokong Dolby Vision dan bunyi ditala Dolby Atmos. Laptop ini didatangkan dengan keyboard Bluetooth dan pen.

Berikut adalah harga bagi peranti-peranti ini:

Lenovo Yoga Book 9i - RM9,499.

Lenovo LOQ - RM3,699

Lenovo Legion Pro 5i - RM7,299

Lenovo Tab P11 - RM1,699

Lenovo IdeaPad Duet 5i - RM3,799

Bagi sesiapa yang berhajat untuk membeli, mereka boleh mendapatkan di laman web Lenovo.com, mana-mana stor eksklusif Lenovo atau di stor rasmi dalam Shopee dan Lazada


Acerpure Lancarkan Penapis Air Acerpure Aqua WP1 Dan Pembersih Udara Acerpure Pro P2 Classic

Bukan sekadar menghasilkan komputer, Acer melalui anak syarikat Acerpure juga mencipta penapis air dan pembersih udara. Terbaru, Acerpure telah melancarkan penapis air Acerpure Aqua WP1 dan pembersih udara Acerpure Pro P2 Classic.

Acerpure Aqua WP1 didatangkan dengan tangki 8.7 liter dan tidak memerlukan pemasangan paip. Pengguna hanya perlu menambah air kedalam tangki dan air tersebut akan ditapis melalui sistem 3-step filtration.

Aqua WP1 ini juga mempunyai control panel yang membenarkan pengguna memilih suhu dari 40°C sehingga 95°C. Produk ini juga menampilkan TDS yang memberitahu pengguna tentang kualiti sumber air.

Untuk satu lagi produk, Acerpure Pro P2 Class adalah sebuah air purifier yang dipasang sistem penapisan HEPA 3-dalam-1. Sistem ini membantu untuk membuang 99% formaldehyde dan memerangkap 99.9% daripada zarah PM2.5. Pengguna boleh memilih untuk menetapkan antara dua mod iaitu Smart Mode dan Quiet Mode pada panel kawalan.

Harga bagi Acerpure Aqua WP1 adalah RM3599 manakala Acerpure Pro P2 Classic mempunyai tanda harga RM899. Bagi sesiapa yang berminat dengan dua produk ini, mereka boleh membeli di Acer eStore, stor rasmi Acerpure, dan Shopee Acer Flagship.


Produksi Daredevil Dan The Penguin Dihentikan Sementara Sehingga Mogok Selesai

Proses produksi bagi siri Daredevil: Born Again dan The Penguin dihentikan sementara sehingga kemelut berkaitan mogok dalam kalangan penulis selesai.

Daredevil: Born Again akan menemui penonton di saluran Disney+ sekitar tahun depan. Musim pertama Daredevil dilaporkan mengandungi sebanyak 18 episod. Satu jumlah yang banyak jika dibandingkan dengan siri TV MCU yang lain, yang rata-ratanya mempunyai kurang 10 episod.

The Penguin adalah sebuah spinoff daripada filem The Batman (2022) dan akan ditayangkan di saluran Max. Siri ini akan mengambil tempat seminggu selepas peristiwa dalam The Batman. Colin Farrell akan membintangi siri yang mempunyai lapan episod ini dan akan ditayangkan tahun depan.

Farrell baru-baru ini turut menyertai mogok di Times Square. “Penulis adalah segala-galanya kepada kami”, katanya.

Selain dua siri ini, rancangan lain seperti Stranger Things, Severance, dan The Hedge Knight juga turut terkesan daripada mogok ini. Filem MCU juga tidak terkecuali apabila Disney mengumumkan untuk melanjutkan tarikh tayangan filem Blade dan Thunderbolts.


Bug UTOTS Cetuskan Kekecohan Dalam Kalangan Pemain FIFA Mobile

Pembangun permainan FIFA Mobile, Electronic Arts (EA) telah melakukan kesilapan yang besar pada update yang terbaru. Update pada pukul 3 pagi waktu Malaysia ini memberi pemain dengan hadiah yang sangat bernilai tinggi yang sepatutnya sangat sukar untuk dapat. Ianya membuatkan ramai yang marah dengan kesilapan ini.

FIFA Mobile baru-baru ini telah melancarkan acara Ultimate Team Of The Season (UTOTS) dan menampilkan beberapa kad pemain. Antara banyak pek yang ditawarkan, salah satu pek memerlukan 20 UTOTS Point. Pek ini menawarkan pelbagai hadiah seperti kad 108+, kad UTOTS 113+, coin 350,000 atau 300 juta ke atas.

Walau bagaimanapun, ada satu bug dalam permainan yang memberikan kad pemain UTOTS dengan rating tertinggi dan hadiah coin dengan jumlah yang sangat tinggi. Sebagai contoh, setiap kali pemain membuka pek 20 UTOTS Point ini, mereka akan mendapat kad UTOTS seperti Haaland, Mbappe dan coin lebih 300 juta.

Bug ini berlaku selama setengah jam dan ramai pemain mengeksploitasi bug ini untuk mendapatkan kad UTOTS beberapa kali. Masalah ini telah membuat komuniti menjadi kecoh kerana terdapat sebahagian pemain yang tidak dapat mengeksploitasi bug ini.

EA telah membaiki isu ini selepas setengah jam dan menutup bahagian ‘market’ untuk mengelak inflasi memandangkan ramai pemain mendapat sejumlah coin yang banyak. Setakat ini, pemain yang menggunakan bug ini masih dapat menyimpan kad yang mereka dapat. EA juga menyelaraskan jumlah coin sebanyak 200 juta kepada semua pemain yang mengeksploitasi bug ini.


#WildRift EVOS Esports Thai Juara Wild Rift SEA Icon Series!

Pada 27 Jun yang lepas, pasukan EVOS Esports Thailand telah memenangi kejohanan Wild Rift SEA Icon Series 2021. Mereka muncul sebagai juara apabila berjaya menewaskan pasukan ONE Team Esports di final dengan mata kemenangan 3-2.

Hasil daripada kemenangan, pasukan EVOS Esports berjaya membawa pulang hadiah wang tunai sebanyak USD 25,000 (RM103K) manakala ONE Team Esports berjaya membawa pulang wang tunai sebanyak USD 19,000 (RM78K). Untuk tempat yang ketiga pula telah dimenangi oleh pasukan Cerberus Esports.

Pertembungan antara EVOS Esports dengan ONE Team Esports di final sememangnya sangat sengit. Pasukan EVOS telah memenangi perlawanan yang pertama namun masuk perlawanan yang ke 2 EVOS telah tewas disebabkan kesilapan mereka. Mereka terlalu fokuskan peta di bahagian Baron sehingga lupa tentang peta dibahagian bawah.

Masuk perlawanan ke 3, pasukan EVOS telah memenangi semula perlawanan namun pada perlawanan ke 4 EVOS sekali lagi ditewaskan. Apabila masuk perlawanan penentuan, kedua pasukan dilihat bermain dengan lebih berhati-hati. Namun pada minit ke 18, pasukan EVOS berjaya tamatkan perlawanan.

SUMBER: www.hyprgame.com.


#Esports McLaren Racing Kembangkan Kerjasama dengan Splunk!

McLaren Racing baru-baru ini mengumumkan yang mereka telah kembangkan kerjasama dengan platform penyedia data iaitu Splunk. Perkembangan ini menjadikan Splunk sebagai rakan global rasmi untuk pasukan esports McLaren Shadow dan Logitech McLaren G Challenger.

Splunk telah bekerjasama dengan McLaren Racing sejak dari tahun 2020. Namun pada tahun ini, Splunk akan mula menyediakan analisis data dan live dashboard untuk pasukan esports McLaren Shadow. Platform Splunk juga akan digunakan untuk menganalisis data masa, suhu dan kehausan tayar, Optimum throttle, penggunaan break dan lain-lain. Ini adalah bagi meningkatkan prestasi pasukan esports dalam menghadapi liga V-10 R, pertandingan eNascar Coca-Cola iRacing dan F1 Esports Series.

Pada tahun ini juga, Splunk akan menyediakan data untuk kejohanan Logitech McLaren G Challenge global eracing series sebagai tanda sokongan. Tambahan lagi, Splunk turut bekerjasama dengan program pengembangan pemandu esports muda McLaren iaitu McLaren Shadow Academy. Sempena dengan perkembangan kerjasama ini, jenama Splunk akan dipaparkan pada car liveries dan juga racing stream McLaren. Untuk info lanjut, anda boleh pergi ke www.mclaren.com.

SUMBER: www.mclaren.com


#PUBGM Chipotle Challenger Series Tawarkan Hadiah Terkumpul $100,000!

Chipotle Challenger Series 2021 kini kembali dengan hadiah terkumpul sebanyak $100,000. Kejohanan ini mempunyai 8 perlawanan kelayakan untuk memilih 24 pasukan yang akan bertanding di grand final. Daripada 24 pasukan tersebut, 8 pasukan akan mendapat jemputan secara langsung oleh pihak penganjur.

Kejohanan ini hanya dibuka pada pemain USA atau Kanada sahaja. Pasukan yang dah mendaftar, mereka akan bertanding di peringkat kelayakan terlebih dahulu. Setiap kelayakan mempunyai hadiah terkumpul sebanyak $2,500 beserta 30,000 UC dan Chipotle Challenger Series custom headsets oleh ASTRO Gaming.

Setelah tamat peringkat kelayakan, 24 pasukan akan bertanding di grand final termasuk 8 pasukan jemputan. Grand final akan diadakan pada 25 Julai. Grand final bukan saja tawarkan hadiah terkumpul sebanyak $65,000, tapi pasukan teratas juga akan diberi taco dan burrito percuma selama setahun di rangkaian restoran Chipotle.

SUMBER: chipotlerchallengerseries.com


#PUBGM Na’Vi Juara PMPL EMEA Championship Musim 1!

Natus Vincere (Na’Vi) baru-baru ini telah dinobatkan sebagai juara dalam PUBG Mobile Pro League (PMPL) EMEA Championship musim 1. Kejohanan ini telah berlangsung selama 3 hari iaitu bermula dari 24 hingga 27 Jun. Sebanyak 16 pasukan telah bertanding dengan hadiah terkumpul berjumlah USD 150,000.

Na’vi juga telah membawa pulang hadiah wang tunai sebanyak USD 40,000 sebagai juara. Dalam 3 hari kejohanan, Na’vi berjaya mendapatkan WWCD sebanyak 6 kali dan kill sebanyak 144. Mata keseluruhan yang berjaya dikumpulkan adalah sebanyak 301 mata. Pemain MVP sepanjang kejohanan ini telah diberikan kepada pemain Konina Power iaitu “Knowme”. Knowme berjaya mendapatkan 404 damage terkumpul. Beliau juga telah membawa pulang wang tunai USD 2000 sebagai hadiah pemain terbaik.

Untuk tempat kedua telah dimenangi oleh Gunz Esports dengan kutipan mata sebanyak 253 dan 100 jumlah kill. Mereka juga telah membawa pulang wang tunai berjumlah USD 28,000. Di tempat ketiga pula dimenangi oleh pasukan 1218. Mereka mempunyai mata yang tak jauh dengan Gunz Esports iaitu 247 dan mempunyai kill sebanyak 105. Untuk maklumat lanjut, sila rujuk www.sportskeeda.com.

SUMBER:  www.sportskeeda.com.


#MLBB MPL Kini di Brazil!

Mobile Legends: Bang Bang kini semakin dikenali dunia. Jika sebelum ini kejohanan MLBB banyak diadakan di Asia Tenggara, namun kini kejohanan MLBB telah diadakan di luar dari Asia Tenggara. Pada 28 Jun 2021, pihak Moonton mengumumkan bahawa MLBB Professional League (MPL) akan diadakan di Brazil buat kali pertamanya.

Dengan kerjasama Tiktok LIVE, MPL Brazil akan menawarkan hadiah terkumpul sebanyak USD 30,000 (RM120,000). Dalam kejohanan ini, akan ada 6 pasukan yang dijemput untuk bertanding dan 2 pasukan lagi akan dipilih daripada perlawanan kelayakan pada 16-18 Julai ini. MPL Brazil musim pertama ini juga adalah untuk memberikan peluang baru kepada para pemain MLBB bagi mencapai matlamat mereka iaitu menjadi seorang yang profesional dalam bidang esports.

Regular season akan bermula pada 14 Ogos hingga 19 September 2021 melalui laman Tiktok, Facebook, Nimo TV, Twitch, dan Youtube. Untuk regular season dan playoff, format yang digunakan ialah best of 3 dan grand final akan menggunakan format best of 5.

Juara MPL Brazil musim 1 ini akan layak menyertai kejohanan MLBB peringkat global dan juga World Championship.

Ajay Jilka, Pengarah Perkongsian Esports Serantau, Moonton Games berkata, “Hari ini menandakan satu bab baru yang menarik untuk esports MLBB. Komuniti Brazil telah lama menuntut liga profesional domestik dan sekarang kami ingin memenuhi hasrat mereka untuk melancarkan MPL Brazil. Ini juga adalah untuk melahirkan atlet esports pada generasi akan datang.”.

Tambah beliau, “Kami ingin merayakan esports Brazil, lebih-lebih lagi buat komuniti yang sentiasa menyokong di pentas lokal dan juga global. Perkara ini juga akan menjadi salah satu pemacu utama yang menyumbang kepada pertumbuhan ekosistem dalam jangka panjang.”.

Untuk info lanjut, anda boleh pergi ke https://www.br-mpl.com.


#MLBB Belletron ERA Juara Ladies Series 2021!

Belletron ERA telah dinobatkan sebagai juara dalam kejohanan Unipin Ladies Series Indonesia 2021. Mereka mendapatkan kejuaraan apabila berjaya menewaskan pasukan EVOS Lynx dengan mata 3-2 di final. Belletron juga membawa pulang wang tunai sebanyak IDR 30 juta.

Pertemuan antara dua pasukan besar dalam Mobile Legends wanita ini sememangnya menunjukkan perlawanan yang sengit. Pada pusingan yang pertama, Belletron ERA telah mendapatkan kemenangan mudah terhadap EVOS Lynx. Masuk perlawanan kedua, EVOS Lynx mula memberikan tekanan kepada pasukan Belletron ERA dan mereka berjaya memenangi perlawanan di pusingan ke 2 dan juga 3. Hanya tinggal 1 perlawanan untuk EVOS Lynx muncul sebagai juara, namun Belletron ERA menunjukkan bahawa mereka bukanlah pasukan yang mudah untuk dikalahkan.

Kebangkitan Belletron ERA secara tak langsung membuatkan mereka berjaya memenangi perlawanan di pusingan yang ke 4 dan juga pusingan penentuan. Antara pemain yang mendapat gelaran MVP di Grand Final ialah “Vival” iaitu jungler pasukan Belletron ERA. Beliau berjaya mengutip sebanyak 18 kill dalam perlawanan di final. Untuk pasukan Morph Akasha, mereka berada di tempat yang ke 3. Bagi mendapatkan berita berkenaan dengan esports Indonesia, anda boleh pergi ke oneesports.gg.

SUMBER: oneesports.gg


#CoDM Season 5 Update Kini Tiba!

Call of Duty: Mobile season 5 akan dilancarkan pada 28 Jun yang dipanggil sebagai “In Deep Water”. Terdapat juga pelbagai update baru dilakukan antaranya ialah seperti map, mod, senjata, pembaikan bug, penyesuaian dan lain-lain. Pemain juga akan mendapatkan pelbagai reward menarik pada musim ini.

Antara map baru yang terdapat pada musim 5 ini ialah Suldal Harbor, Docks, dan Aniyah Incursion. Map Suldal Harbor merupakan sebuah map bersaiz sederhana dimana kawasannya terdapat pelbagai bangunan dan juga kontena. Map ini juga terdapat banyak sudut dan bunker yang membantu ketika peperangan. Map ini boleh dimainkan dalam mod Team Deathmatch, Domination, Search and Destroy dan beberapa lagi. Untuk map Docks, ia adalah sebuah kawasan pekarangan kapal di London. Map ini bersaiz kecil dan hanya boleh dimainkan dalam mod one-vs-one.

Map Aniyah Incursion pula merupakan sebuah lokasi yang terletak di Central Asia. Map ini mengandungi istana pusat yang mempunyai pinggiran yang luas. Mod yang boleh dimainkan untuk map ini ialah Ground Mission. Selain itu, terdapat juga dua mod baru yang telah dibawa masuk pada musim ini.

Antaranya ialah mod Ground Mission dan mod Cranked: Confirmed. Ground Mission merupakan mod 10-vs-10 dimana setiap pusingan berlangsung selama 10 minit. Pasukan pertama yang berjaya mendapatkan 300 mata akan memenangi perlawanan. Untuk mod Cranked: Confirmed pula merupakan mod 5-vs-5 iaitu gabungan daripada mod Cranked dan Kill Confirmed.

Pemain perlu memasuki peringkat Cranked untuk meningkatkan pertempuran. Apabila masa tamat, pemain akan mati. Pemain perlu melakukan pembunuhan untuk menambahkan masa tersebut.

Untuk maklumat dengan lebih lanjut, anda boleh pergi ke dotesports.com.

SUMBER: dotesports.com


#Esports Fnatic Jalin Kerjasama dengan Syarikat Keselamatan Cyber Kaspersky!

Baru-baru ini, organisasi esports London iaitu Fnatic telah melancarkan kerjasama dengan sebuah syarikat keselamatan cyber Rusia iaitu Kaspersky. Kerjasama ini adalah untuk melaksanakan kempen kandungan digital, siri acara digital dan pelbagai lagi. Kaspersky merupakan syarikat keselamatan cyber yang telah wujud sejak dari tahun 1997 lagi.

Sempena dengan kerjasama ini, Fnatic juga telah meletakkan jenama Kaspersky pada jersi pasukan League of Legends mereka. Buat masa ini, Fnatic telah menjalinkan kerjasama dengan 10 buah jenama syarikat. Antaranya ialah BMW, AndaSeat, Monster Energy, AMD, Hisense, Pari Match, Letau.com, PCSpecialist, dan yang paling terbaru ialah Kaspersky.

<oembed url="https://twitter.com/kaspersky/status/1408423278662852617?s=20" host="twitter">

Breaking news! We are now a global partner of the leading esports organization @FNATIC. Together we'll be delivering #FearlessGaming message to the world of #esports pic.twitter.com/gc0oJfgMfy
— Kaspersky (@kaspersky) June 25, 2021
</oembed>

Sam Matthews, CEO of Fnatic berkata, “Kami rasa gembira dapat bekerjasama dengan Kaspersky untuk menyampaikan mesej kepada para peminat esports dan juga pemain di seluruh dunia. Misi mereka adalah untuk memberikan permainan secara adil dan ini selaras dengan misi Fnatic. Kami juga tidak sabar untuk tunjukkan kepada semua tentang apa yang kami akan lakukan.”. Untuk mengetahui dengan lebih lanjut, anda boleh rujuk di esportsinsider.com.

SUMBER: esportsinsider.com


#RocketLeague NRG Esports Juara RLCS X Championship North America!

Pada 21 Jun 2021, pasukan NRG Esports telah dinobatkan sebagai juara dalam kejohanan RLCS X Championship North America. NRG muncul sebagai juara apabila mereka berjaya menewaskan pasukan SpaceStation Gaming di grand final dengan mata kemenangan 2-0.

NRG telah mendominasi perlawanan sejak dari regular season lagi dimana mereka telah menduduki di tempat yang pertama. Pada perlawanan separuh akhir, NRG telah bertemu dengan pasukan G2 Esports. Perlawanan antara kedua pasukan ini sememangnya sengit namun, kemenangan berpihak pada pasukan NRG dimana mereka berjaya tamatkan perlawanan dengan mata 2-1.

Dalam perlawanan akhir, NRG kelihatan lebih selesa menentang pasukan SpaceStation Gaming. Mereka telah memenangi perlawanan dengan mata 2-0. Pada perlawanan suku akhir dan separuh akhir, SpaceStation Gaming dilihat lebih agresif berbanding perlawanan mereka di final. Mungkin disebabkan corak permainan NRG yang sukar untuk dibaca oleh mereka. Para pemain kini sedang membuat persiapan untuk kejohanan yang akan datang iaitu Intel World Open.

SUMBER: esports.rocketleague.com


#ApexLegends BLAST Titans Tournament Kini Tiba!

Organisasi penganjuran kejohanan esports iaitu BLAST baru-baru ini telah mengadakan satu kejohanan Apex Legends yang diberi nama BLAST Titans. Kejohanan BLAST Titans akan menampilkan pasukan-pasukan terbaik Eropah dalam permainan Apex Legends. Ini juga termasuk 10 pasukan teratas dalam Apex Legends Global Series (ALGS)  EMEA Division. Antaranya ialah seperti pasukan SCARZ Europe, Fire Beavers, Gambit, Alliance dan lain-lain.

BLAST Titans juga menawarkan hadiah terkumpul sebanyak $48,000 (RM192,000). Kejohanan ini akan bermula daripada 23 hingga 25 Julai 2021 yang akan menyaksikan 40 pasukan untuk berentap. Format double-elimination akan digunakan dalam perlawanan. 20 pasukan teratas akan layak ke peringkat seterusnya yang akan diadakan pada 31 Julai hingga 1 Ogos. Format untuk perlawanan 20 pasukan teratas ini akan diberitahu kemudian.

Kejohanan BLAST Titans ini boleh ditonton di Twitch tv BLAST. Para peserta yang ingin membuat pendaftaran pasukan juga boleh pergi ke laman web www.challengermode.com. BLAST sebelum ini telah mengadakan pelbagai kejohanan dalam permainan CS:GO. Mereka juga pernah mengadakan kejohanan VALORANT dan Dota 2. Namun pada kali ini, BLAST telah memilih untuk mengadakan kejohanan Apex Legends.

SUMBER:blasttitans.com


Codashop Lancarkan Kempen “Belia Boleh!” Untuk Mempromosikan eWallet!

Codashop merupakan sebuah web tambah nilai untuk pelbagai game online dan platform streaming. Bagi setiap pemain game, mereka tentu tahu tentang Codashop. Codashop juga merupakan antara laman web tambah nilai yang dipercayai ramai. Ini kerana mereka menyediakan kaedah pembayaran yang selamat dan juga mudah untuk digunakan.

Baru-baru ini, Codashop telah melancarkan satu kempen menarik untuk para belia di Malaysia. Kempen ini diberi nama “Belia Boleh!”. Apa yang menariknya tentang kempen “Belia Boleh!” ini? Okay mari kami ceritakan. Kempen “Belia Boleh!” ini diadakan adalah untuk menyokong inisiatif kerajaan di bawah Belanjawan 2021 iaitu menerapkan perbelanjaan tanpa tunai dan juga gaya hidup digital. Kerajaan juga baru-baru ini telah melancarkan eBelia iaitu bantuan kewangan sebanyak RM150 kepada belia yang berumur 18-20 tahun atau pelajar sepenuh masa melalui akaun eWallet.

Sempena dengan itu, di bawah kempen “Belia Boleh!”, Codashop ingin memberikan 5 hadiah menarik kepada sesiapa yang membuat tambah nilai di laman web mereka menggunakan Boost atau Touch ‘n Go eWallet. Hadiah apa yang Codashop akan berikan? Untuk tempat pertama, pemenang akan mendapatkan ASUS ROG Phone 5. Di tempat ke-2, pemenang akan mendapat Xiaomi Curved Gaming Monitor. Di tempat ke-3, pemenang akan mendapat TTRacing Maxx Gaming Chair. Di tempat ke-4, pemenang akan mendapat SteelSeries Arctis Pro RGB + GameDAC 7.1 DTS Headphone dan di tempat ke-5 pemenang akan mendapatkan Marshall Emberton Portable Bluetooth Speaker.

Macam mana cara nak sertai peraduan ini? Pertama, anda perlu membuat tambah nilai di laman web Codashop menggunakan Boost atau eWallet. Kemudian, anda perlu mengisi alamat email semasa membuat pembelian. 5 pembeli yang membuat perbelanjaan terbanyak akan dipilih sebagai pemenang. Setelah anda berjaya mendapatkan email daripada Codashop untuk menuntut hadiah, anda perlu membalas email tersebut dalam tempoh 3 hari. Senangkan? Jadi, untuk para gamers dan juga belia korang tunggu apa lagi? Pastikan korang tambah nilai di Codashop dengan menggunakan Boost atau Touch ‘n Go eWallet okay! Peraduan ini akan tamat pada 6 Julai 2021.

Berkenaan dengan kempen “Belia Boleh!”, Narishvin Sukumaran, Manager of Codashop Malaysia berkata, “Kami memuji usaha kerajaan untuk mempercepatkan penerapan eWallet dan kami ingin menjadi sebahagian daripada ekonomi baru ini. Kami juga akan meneruskan misi kami iaitu menjadi sebuah pasaran tanpa bank. Melalui kempen “Belia Boleh!”, kami akan membantu usaha kerajaan mengurangkan beban kewangan belia”.

Untuk info lanjut, anda boleh pergi ke https://www.codashop.com/en-my/


VALO2ASIA Anjur Kejohanan Valorant!

VALO2ASIA akan menganjurkan kejohanan VALORANT yang diberi nama “VALO2ASIA Launch Invitational 2021”. Kejohanan ini diadakan adalah sempena pelancaran jenama VALO2ASIA yang bakal dilancarkan pada 26 Jun 2021. VALO2ASIA merupakan sebuah media yang akan membawakan berita perkembangan tentang game VALORANT pada peringkat Asia.

Dalam kejohanan ini, mereka akan menjemput 4 pasukan VALORANT terbaik Asia Tenggara iaitu BOOM (Indonesia), FULL SENSE (Thailand), Paper Rex (Singapore), dan Bren Esports (Filipina). Setiap pasukan yang kalah akan tersingkir. Hanya 2 pasukan teratas saja yang akan membawa pulang hadiah wang tunai.

Kejohanan ini akan bermula pada 27 Jun 2021. Hadiah terkumpul adalah sebanyak $3,000 (RM12,000). Tempat pertama akan membawa pulang wang tunai sebanyak $2,000 (RM8,000) manakala tempat kedua akan membawa pulang sebanyak $1,000 (RM4,000). Kejohanan ini boleh ditonton di Twitch tv VALO2ASIA. Untuk info lanjut, ikuti laman sosial VALO2ASIA di valo2asia.com.

SUMBER: oneesports.gg


Gamers Without Borders Anjurkan CS:GO Elite Tournament!

Baru-baru ini, Gamers Without Borders telah menganjurkan CS:GO Elite Tournament dengan hadiah terkumpul sebanyak $1,5 million. Sebanyak 8 pasukan terbaik CS:GO akan bertanding dalam kejohanan ini. Antaranya ialah, Mousesports, FURIA, ENCE, FaZe Clan, Ninja in Pyjamas, Dignitas, MIBR, dan Big.

<oembed url="https://twitter.com/gwbps/status/1406726049266819072?s=20" host="twitter">

🚨 #GWBPS presents: the Elite Tournament
🎮 Where CS:GO PRO esports players take over the controls for a good cause!
Tune in to watch pro gaming at its finest and learn the latest tricks to get you that win!

🗓 Save the date: June 22 - 27 🗓

Watch on: https://t.co/uoOCnqQDCs pic.twitter.com/ir1DL34Yzc
— Gamers Without Borders (@gwbps) June 20, 2021
</oembed>

Kejohanan ini akan bermula pada 22 hingga 27 Jun 2021. Pasukan yang bertanding akan dibahagikan kepada dua kumpulan dan 2 pasukan teratas daripada setiap kumpulan akan memasuki ke peringkat separuh akhir. Dalam pada itu, setiap pemenang juga akan menyumbangkan hadiah mereka. Sumbangan tersebut akan diberikan kepada pihak yang bertanggungjawab demi membantu rakyat dalam mendapat Vaksin Covid-19.

Untuk pasukan yang juara, mereka akan menyumbang sebanyak $600,000 manakala naib juara akan menyumbang sebanyak $300,000. Bagi pasukan yang mendapat tempat ke-3 dan 4, mereka akan menyumbang sebanyak $150,000. Gamers Without Borders merupakan sebuah organisasi penganjuran pertandingan esports Arab Saudi. GWB juga adalah organisasi yang menyalurkan sumbangan kepada pihak yang memerlukan disebabkan oleh pandemik Covid-19 yang melanda. Untuk ketahui dengan lebih lanjut, anda boleh pergi ke laman web gamerswithoutborders.com.

SUMBER: esports.com


Alter Ego Juara SteelSeries Prime Invitational 2021 Indonesia!

Baru-baru ini, telah berlangsungnya kejohanan SteelSeries Prime Invitational 2021 Indonesia. Sebanyak 8 pasukan VALORANT Indonesia telah bertanding dalam kejohanan ini. Pada akhir kejohanan, pasukan Alter Ego muncul sebagai juara apabila mereka berjaya mengalahkan pasukan Morph Impact dengan mata kemenangan 3-0.

Dalam kejohanan ini, pasukan Alter Ego telah menampilkan 2 pemain baru mereka iaitu Fat dan Natz. Kemasukan dua pemain baru ini sememangnya membantu pasukan untuk memenangi pertandingan. Difahamkan juga bahawa mereka telah memenangi dua pertandingan dalam masa yang sama iaitu AMD Invitational #2 2021 dan Steelseries Prime Invitational 2021.

Dengan keserasian yang ditunjukkan oleh pasukan, kemungkinan Alter Ego akan menggunakan roster ini di VCT Challengers Indonesia Stage 3 pada 2 Julai nanti. Untuk mengikuti perkembangan pasukan esports Indonesia, anda boleh pergi ke revivaltv.id.

SUMBER: revivaltv.id


We Are Nation Sertai Esports Fashion Week!

Baru-baru ini, We Are Nation menyatakan bahawa mereka akan menyertai Esports Fashion Week. We Are Nation merupakan sebuah syarikat pengeluaran pakaian dan juga merchandise esports. Syarikat ini ditubuhkan pada 2016 di bandar New York.Baru-baru ini, We Are Nation menyatakan bahawa mereka akan menyertai Esports Fashion Week. We Are Nation merupakan sebuah syarikat pengeluaran pakaian dan juga merchandise esports. Syarikat ini ditubuhkan pada 2016 di bandar New York.

Esports Fashion Week ditubuhkan adalah untuk mengetengahkan jenama-jenama pakaian esports. Acara ini juga bertujuan untuk memperkenalkan koleksi-koleksi pakaian esports terbaru kepada penonton. Penganjur Esports Fashion Week menyatakan bahawa beliau ingin menjadikan Esports Fashion Week ini sebagai hub global untuk fesyen esports.

Patrick Mahoney, Co-founder We Are Nations berkata, “Ini adalah bukti bahawa esports kini telah memasuki industri antarabangsa. Esports Fashion Week adalah sesuatu yang saya tertunggu-tunggu. Menjadi sebahagian daripadanya adalah perkara yang sangat menarik. Saya juga tak sabar untuk melihat keunikan yang terdapat dalam Esports Fashion Week yang akan berlangsung nanti.”. Untuk dapatkan info dengan lebih lanjut, sila ke efweek.com.

SUMBER: efweek.com


Natus Vincere X Puma!

Pada 21 Jun 2021, Puma sekali melakukan kolaborasi bersama organisasi esports. Jika sebelum ini Puma telah berkolaborasi dengan EVOS Esports, kali ini Puma tampil berkolaborasi dengan organisasi esports yang terkemuka di Ukraine iaitu Natus Vincere (Na’vi).

Kerjasama antara Puma dengan Na’vi diadakan selama 3 tahun dimana Puma akan menjadi pembekal teknikal kepada Na’vi. Ini bermakna Puma akan menaja pakaian para pemain Na’vi pada musim akan datang. Puma turut mengeluarkan jersey Na’vi untuk para peminat. Jersey ini boleh didapatkan di NAVI Shop dan Puma.com.

Oleksandr Pavlenko, Chief Marketing Officer Natus Vincere berkata, “Dalam esports, sukar untuk kita jumpa seseorang yang tidak pernah mendengar tentang Na’vi. Begitu juga dalam sukan, Puma adalah salah satu jenama berharga dan dikenali.”. Dalam pada itu, Vladimir Gorobets, CEO PUMA Russia dan Ukraine pula berkata, “Kami gembira dapat menjadi rakan kongsi teknikal kepada pasukan Na’vi dan ini dapat menjamin kedudukan kami di dalam bidang esports. Kami juga percaya tentang potensi Na’vi. Oleh itu, kami ingin mengucapkan selamat maju jaya kepada pasukan dan juga penyokong Na’vi.”.

SUMBER: navi.gg


Pokemon UNITE Akan Dikeluarkan Tidak Lama Lagi!

Pada 17 Jun 2021, Nintendo telah mengumumkan tentang tarikh pelancaran game Pokemon UNITE yang akan dikeluarkan untuk Nintendo Switch dan mobile device tidak lama lagi. Bagi Nintendo Switch, game ini akan dikeluarkan pada bulan Julai 2021 manakala untuk mobile device akan dikeluarkan pada bulan September 2021.

Pokemon UNITE merupakan sebuah game strategic team battle. Game ini mempunyai konsep yang lebih kurang seperti League of Legends. Dalam game ini, pemain akan bertarung di Pulau Aeos dan terdapat 19 Pokemon kegemaran yang boleh dipilih oleh pemain. Antaranya ialah Pikachu, Charizard, Snorlax, Venusaur, Gengar, dan lain-lain.

Pokemon UNITE akan terdapat dalam bahasa Perancis, Itali, Jerman, dan Sepanyol pada akhir tahun ini. Nantikan keluaran game Pokemon UNITE pada bulan Jun dan September ini. Untuk mendapatkan info dengan lebih lanjut, anda boleh pergi ke website unite.pokemon.com.

SUMBER: unite.pokemon.com.


Nexplay Esports Berkolaborasi Dengan EVOS Esports!

Terdapat 1 kolaborasi yang telah menggabungkan 2 pasukan esports Asia Tenggara iaitu Nextplay Esports dan juga EVOS Esports. Kolaborasi ini diadakan adalah untuk persiapan menghadapi Mobile Legends: Bang Bang Professional League PH Musim 8 (MPL PH S8).

Dengan itu, pasukan Nexplay Esports akan bermain di bawah nama “Nexplay EVOS” pada musim akan datang. Untuk pasukan MLBB, Nexplay mengumumkan bahawa mereka akan mengekalkan 3 pemain utama iaitu “Renejay”, “Yawi”, dan “H2wo”. Walau bagaimana, final lineup masih belum diberitahu oleh mereka. Kemungkinan mereka akan umumkannya pada masa akan datang.

Nexplay Esports CEO, Gabriel Benito berkata, “Saya percaya bahawa ini adalah peluang yang sangat baik untuk membawa masuk sebuah organisasi esports yang hebat ke dalam negara dengan melakukan kerjasama antara mereka.”. Tambah beliau, matlamat utama pada musim ini adalah untuk menjadi juara bersama EVOS Esports.

SUMBER: oneesports.gg


Gunz Esports Juara PMPL Arabia!

Setelah tamatnya Grand Final PMPL Arabia, pasukan Gunz Esports berjaya muncul sebagai juara PUBG Mobile Pro League (PMPL)  Arabia musim pertama. Mereka telah membawa pulang hadiah wang tunai sebanyak $10,000 (RM40,000) beserta trofi. Selain itu, pasukan mereka juga berjaya melayakkan diri ke EMEA Championship.

Gunz Esports sememangnya telah menunjukkan prestasi mereka sejak dari regular season lagi. Pada perlawanan di final, Gunz Esport berjaya mendapatkan 4 WWCD daripada 18 perlawanan. Mereka juga telah mendapat kutipan kill tertinggi iaitu sebanyak 110 kill. Secara keseluruhan, Gunz Esport berjaya mengutip mata terkumpul sebanyak 245 diikuti dengan pasukan Rico Infinity Team yang berada di tempat kedua dengan kutipan mata sebanyak 172.

Pemain MVP utk PMPL Arabia juga telah diberikan kepada “Gunz Hamody”. Beliau telah mengeluarkan total damage sebanyak 466 dan mendapatkan 2 kill pada perlawanan akhir. Untuk keseluruhan musim, beliau berjaya mengutip kill sebanyak 143 dengan total damage 30603. Tahniah diucapkan kepada para pemenang dan juga pasukan yang terlibat.

SUMBER: instagram.com


NAVI Tubuhkan Pasukan VALORANT dan Umumkan Pemain Pertama Mereka!

Pada 18 Jun 2021, Natus Vincere (NAVI) telah menubuhkan sebuah pasukan VALORANT. Dalam pada itu, mereka turut mengumumkan tentang pemain pertama yang dibawa masuk ke dalam pasukan VALORANT NAVI. Siapa agaknya pemain pertama NAVI tu?

<oembed url="https://www.youtube.com/watch?v=v2Nx1jR4BLc" width="200" height="113" host="youtube"></oembed>

Pemain pertama yang dibawa masuk ialah Kirill “Cloud” Nekhozhin iaitu pemain daripada Rusia. Cloud merupakan pemain profesional VALORANT yang berumur 17 tahun. Sebelum ini, beliau pernah menyertai acara VCT dan beliau juga pernah membantu bekas pasukan beliau iaitu CrowdCrowd melayakkan diri ke peringkat VCT CIS Master Stage One pada bulan March.

NAVI membuat keputusan untuk bersama dengan Cloud dalam membina sebuah pasukan VALORANT yang kuat. NAVI juga sedang mencari pemain-pemain yang berkelayakan bagi mengisi kekosongan roster. Navi memberitahu bahawa siapa yang pernah bermain dalam acara Challenger ataupun VCT Master Division dialu-alukan untuk mencuba mengisi kekosongan roster tersebut. Sila ke navi.gg untuk maklumat yang lebih lanjut.

SUMBER: navi.gg


ALMGHTY Juara Call of Duty: Mobile Fall Invitational 2022

Baru-baru ini telah berakhirnya kejohanan sulung Call of Duty: Mobile Fall Invitational 2022 yang mana pasukan dari Singapura iaitu ALMGHTY muncul sebagai juara pertama kejohanan tersebut.

Sebanyak 16 pasukan telah bertanding dalam kejohanan ini yang menampilkan pasukan-pasukan hebat dari SEA dan juga China.

Dengan berjaya muncul sebagai juara, pasukan ALMGHTY juga berjaya mendapatkan slot untuk bertanding di CODM World Championship yang mana akan berlangsung pada 15 sehingga 18 Disember 2022 bulan depan di North Carolina, Amerika Syarikat.

Kejohanan ini turut disertai oleh pasukan dari Malaysia iaitu Huntsmen yang mana cuma mampu berada di tangga kesembilan.


EVOS Phoenix Muncul Juara FFWS 2022 Bangkok

Setelah dua minggu yang penuh dengan perlawanan-perlawanan sengit, pasukan dari Thailand iaitu EVOS Phoenix berjaya muncul sebagai juara di Free Fire World Series 2022.

Pasukan ini yang dahulunya dikenali sebagai Phoenix Force berjaya mendapatkan 18 kill pada perlawanan akhir kejohanan tersebut.

EVOS Phoenix berjaya membawa pulang hadiah berjumlah USD500,000 dan juga piala kejohanan. Tempat kedua dimenangi oleh pasukan Keyd Stars dan tempat ketiga menjadi milik Nigma Galaxy.

Pasukan dari Malaysia iaitu Expand cuma mampu berada di tempat ke 13 dan membawa pulang hadiah berjumlah USD50,000.


EA Sports College Football Tangguh Ke 2024

EA telah mendedahkan tarikh pelancaran untuk permainan EA Sports College Football akan ditangguhkan ke musim panas tahun 2024 atas sebab memerlukan masa lagi untuk menyempurnakan permainan ini.

Pada bulan Februari tahun lepas, mereka ada mengumumkan pelancaran College Football akan dilancarkan dalam bulan Julai tahun depan di dalam satu paparan di Twitter tetapi dengan berita yang kurang baik ini, ramai peminat terasa kecewa kerana mereka sudah menunggu update terbaru sejak 2013 lagi.

Walaupun begitu, Daryl Holt, Naib Presiden dan Pengurus Besar EA, mengatakan versi untuk kali ini amatlah berbeza dari sebelum ini kerana ia bukan satu versi reskinned siri Madden NFL terbitan mereka, malah permainan ini dibangunkan dari mula lagi.

Oleh sebab itu, mereka masih memerlukan masa yang panjang untuk mencantikkan lagi College Football. Daryl menambah lagi permainan ini akan mengembalikan Dynasty Mode, Road to Glory dan juga akan menampilkan sebanyak 120 lebih kolej tetapi nama-nama kolej tersebut, belum didedahkan lagi.


Faker Sambung Kontrak Dengan T1

Sebelum ini kami ada melaporkan yang kontrak Faker atau nama sebenarnya Lee Sang-hyeok telah pun tamat dengan pasukan T1.

<oembed url="https://twitter.com/T1LoL/status/1597170986914578432" host="twitter">

pic.twitter.com/cJOx8zRk9G
— T1 LoL (@T1LoL) November 28, 2022
</oembed>

Dalam artikel tersebut, Faker ada memberitahu yang dua pasukan besar seperti Team Liquid dan juga FlyQuest ada menunjukkan minat untuk membawanya bermain bersama pasukan mereka.

Namun semalam pihak T1 melalui tweet rasmi mereka telah mengumumkan yang Faker akan bersama dengan mereka tiga tahun lagi.


Konten Terbaru Sempena Kolaborasi Lionel Messi Dan PUBG Mobile

Untuk versi 2.3, PUBG Mobile telah memilih bola sepak sebagai temanya untuk musim ini.  Mereka juga baru-baru ini telah mendedahkan 20 barangan terbaru bertemakan Lionel Messi, seorang pemain bola sepak yang legenda dan kini sedang berkolaborasi dengan PUBG Mobile.

Pemain boleh mengumpul koleksi pakaian-pakaian istimewa dan barangan item yang boleh melepaskan power dan tenaga yang luar biasa di medan pertempuran. Antaranya, pakaian Captain Messi termasuk juga perhiasan, payung terjun, pans dan lagi.

Rangkaian Messi Football Icon akan termasuk set bertema baru seperti cover, beg galas, helmet, pan, PP-19 Bizon, Mini14, MK47, AKM, perhiasan dan bom tangan. Selepas itu, datang barangan Messi Super Legend yang tersedia dengan satu set, topi, topeng dan payung terjun.

Dan terakhir sekali, pemain akan dapat barangan Messi Collaboration dalam bentuk set, plane finish, hoverboard, dacia dan hiasan. Selain dari barangan dalam PUBG Mobile, pemain boleh juga mendapatkan satu jersi terhad eksklusif PUBG Mobile x Messi kolaborasi dari perkongsian jemputan event.


DLC Terbaru Mario Kart 8 Deluxe Tiba Disember Ini

Nintendo sebelum ini pernah mengatakan mereka ingin melancarkan sebanyak 6 Wave secara keseluruhannya bagi permainan Mario Kart 8 Deluxe. Jadi untuk tahun ini, mereka sudah pun melancarkan dua Wave pertama dan Wave ke-3 akan tiba tidak lama lagi manakala untuk tiga lagi Wave akan dilancarkan sepanjang 2023 nanti.

<oembed url="https://www.youtube.com/watch?v=2iaCRaF8ET8" width="200" height="113" host="youtube"></oembed>

Oleh sebab itu, Nintendo telah mengumumkan Boost Course Pass DLC Terbaru sempena Wave ke-3 ini yang akan tiba pada 7 Disember 2022 ini. Mereka akan menambahkan 8 litar baru yang pernah ada di permainan Mario Kart sebelum ini.

Berikut adalah nama lapan litar yang akan ditambah:

Maple Treeway - Mario Kart Wii

Rainbow Road - Mario Kart 7

Boo Lake - Mario Kart: Super Circuit

Berlin Byways - Mario Kart Tour

Rock Rock Mountain - Mario Kart 7

Peach Gardens - Mario Kart DS

London Loop - Mario Kart Tour

Merry Mountain - Mario Kart Tour

Bagi pemain yang melanggan Nintendo Switch Online dan Expansion Pack, korang boleh terus dapatkan Booster Course Pass ini tanpa perlu membayar apa-apa kos tambahan. Bagi yang tidak, korang boleh membelinya dengan harga RM115 (USD$24.99).

Pemain boleh juga mendapatkan DLC permainan lain dalam perkhidmatan ini seperti Splatoon 2, Animal Crossing: New Horizons dan koleksi Nintendo 64 dan Sega Genesis.


SDzyz Kini Bermain Untuk Pasukan Amatur Z4 Esports Bersama Z4pnu

Baru-baru ini kami ada melaporkan tentang keputusan SDzyz untuk keluar dari TNC Pro Team bersama-sama dengan KingSalman. Ramai peminat yang tertanya-tanya kemana SDzyz dan KingSalman akan bermain selepas ini.

Hari ini peminat sekali lagi dikejutkan dengan berita yang SDzyz akan bermain untuk pasukan amatur Mobile Legends Filipina iaitu Z4 Esports. Berita yang dilaporkan oleh One Esports ini juga turut menyatakan yang SDzyz akan bermain sebagai Jungler.

Bagi korang yang tak tahu, Z4 Esports merupakan satu pasukan amatur milik Z4pnu atau nama penuhnya Billy Alfonso dari pasukan Smart Omega. Walaupun bergelar pasukan amatur, Z4 Esports dilihat mempunyai prestasi yang sangat baik dan telah memenangi beberapa kejohanan seperti MLBB Supremo League dan juga Tambay League Summer Cup.


Kejohanan Wild Rift Esports Akan Ditumpukan Di Asia

Pada tahun lepas, Riot Games telah melancarkan kejohanan mobile esports mereka yang pertama iaitu Wild Rift Esports pada seluruh dunia. Namun, apabila mereka mengkaji semula tentang sambutan kejohanan ini banyak datang dari negara-negara Asia, mereka mula mengubah fokus mereka kepada mereka.

Didapati juga, Asia adalah benua paling terbesar dalam pasaran mobile esports sebab itu, Riot Games akan mula menumpukan operasi mereka pada tahun 2023. Liga Wild Rift terbaru di Asia ini akan menjadi liga merentas wilayah secara profesional yang pertama buat Riot Games dan akan menggantikan original Wild Rifts Esports (WRE) pada bulan April tahun depan.

Liga ekosistem terbaru ini akan terdiri daripada 12 pasukan dari WRL China dan 8 pasukan dari 2022 wilayah Asia yang lain. Musim akan dibahagikan kepada dua untuk setiap tahun dan akan fokus dalam menunjukkan bakat terbaik mereka dari setiap wilayah yang kompetitif dalam esports.

Riot Games juga menambah bahawa mereka tidak lagi akan mengadakan liga Wild Rifts di luar Asia. Tetapi, mereka akan memberikan peluang kepada pihak ketiga untuk menjalankannya. Mereka ingin mengutamakan dan beri perhatian kepada Liga Wild Rift Aisa yang akan datang.


Dua Model Motosikal EV EBIXON TAILG Sudah Tiba!

Ni Hsin EV Tech Sdn. Bhd. pada hari ini telah melancarkan dua model motosikal terbaru iaitu TAILG EBIXON BOLD dan TAILG EBIXON TORQ. Kedua-dua motosikal ini dikategorikan sebagai model Motosikal EV TAILG EBIXON di mana motosikal tersebut menggunakan tenaga berbeza daripada petrol.

Walaupun motosikal pertama mereka yang menggunakan enjin pembakaran dalaman (ICE) mempunyai masalah dari segi bebanan dan kos, mereka tetap ingin mencari jalan untuk menghasilkan satu kendaraan yang mesra alam. Lalu, jadilah motosikal elektrik ini yang bersih dan mempunyai pelepasan tailpipe sifar.

Harga yang telah ditetapkan bagi TAILG EBIXON BOLD (atas) adalah RM9,000 manakala bagi TAILG EBIXON TORQ (bawah)  adalah RM14,888.

Mereka mensasarkan untuk menjual motosikal EV TAILG Ebixon ini sebanyak 15,000 unit setahun pada tempoh tiga tahun yang akan datang sebab pasaran skuter elektrik telah dianggarkan akan meningkat pada CAGR 10.2%. (Dari US$35.3 bilion pada tahun 2021 kepada US$93.9 bilion menjelang 2031)

Bukan sahaja itu, mereka juga mewujudkan satu aliran perdagangan karbon dimana karbon yang dihasilkan boleh dijual kepada sukarela Bursa Securities Malaysia Berhad yang akan dibuka pada akhir tahun 2022. Cara ini korang boleh kurangkan kehadiran karbon di udara.

Untuk memasarkan, mempromosikan dan juga mengedarkan kenderaan ini, Ni Hsin EV Tech Sdn. Bhd telah menandatangani Memorandum Perjanjian dengan sebahagian organisasi yang dihormati dan berhubung baik. Antaranya, MIMOS Berhad, Projek Lintasan Kota Holdings Sdn Bhd (PROLINTAS), HAI-O ENterprise Bhd dan PT Winn Pratama Indonesia.


Assassin's Creed Valhalla Bakal Hadir Di Steam Bulan Hadapan

Baru-baru ini pihak Ubisoft telah mengumumkan yang mereka akan kembali memasukan permainan video mereka ke Steam semula. Tiga Permainan video yang dijangkakan balik hadir di Steam.

<oembed url="https://www.youtube.com/watch?v=ssrNcwxALS4" width="200" height="113" host="youtube"></oembed>

Tiga permainan video tersebut adalah Assassins's Creed Valhalla, Anno 1800 dan Roller Champions. Permainan pertama yang akan kembali ke Steam adalah Assassin's Creed Valhalla iaitu pada 6 Disember 2022.

Sebelum ini permainan video Assassin's Creed Valhalla cuma boleh dimainkan di PC melalui Epic Games Store dan juga melalui UPlay sahaja.


Tamat Kontrak Hari Ini, Faker Mungkin Bermain Dengan Pasukan Lain Musim Depan

Bila sebut nama Faker atau nama sebenarnya Lee Sang-hyeok, mesti semua peminat-peminat permainan video League of Legends tahu siapakah beliau.

Faker yang sebelum ini bermain untuk pasukan T1 dikatakan akan tamat kontrak pada hari ini. Walaupun kontrak sebagai pemain telah tamat, Faker masih lagi sebahagian dari ownership untuk T1 Entertainment and Sports.

Menurut apa yang dilaporkan oleh blix.gg, dua pasukan besar dari LCS ( League of Legends Championship Series) berminat untuk mengambil Faker bermain untuk pasukan mereka.

Dua pasukan yang dilaporkan adalah Team Liquid dan juga FlyQuest. Team Liquid juga dilaporkan telah beberapa kali melakukan rundingan dengan pihak pengurusan Faker dalam mendapatkan tawaran yang lebih bagus.


3MarTzy Sah Tidak Bermain Untuk ECHO Di M4 World Championship

Baru-baru ini pihak pasukan ECHO telah mengeluarkan satu pengumuman tentang pemain mereka iaitu 3MarTzy yang bermain dibahagian EXP Laner pasukan tersebut.

3MarTzy ataupun nama penuhnya Frediemar Serafico dikatakan akan meninggalkan pasukan tersebut dan tidak akan bermain untuk pasukan ECHO di M4 World Championship nanti.

Dia yang kini berumur 18 tahun telah bermain untuk pasukan ECHO sejak MPL PH musim kesembilan lagi. Pada MPL PH musim lepas, dia berjaya membawa pasukan ECHO mendapat tempat kedua setelah bertembung dengann pasukan Blacklist International.

Ini juga merupakan kali pertama pasukan tersebut berjaya mendapatkan slot ke M4 World Championship. Dengan ketiadaan 3MarTzy, seorang lagi EXP Laner iaitu Sanford akan mengambil alih tugasnya sebagai EXP Laner pasukan ECHO.


Marvel’s Spider-Man: Miles Morales Tiba Untuk PC

Dengan hasil gandingan bahu antara Insomniac Games, Marvel Games dan Playstation, mereka akhirnya telah melancarkan Marvel’s Spider-Man: Miles Morales dalam bentuk PC.

Permainan ini adalah sebuah permainan yang akan mengikut pengembaraan Miles Morales dari langkah pertama menjadi Spider-Man baru hinggalah mahir menyelamatkan penduduk di Marvel’s New York.

<oembed url="https://www.youtube.com/watch?v=hY3qiRq0yEM" width="200" height="113" host="youtube"></oembed>

Versi PC ini, boleh menyokong apa sahaja jenis PC, dari yang mahal hinggalah yang bajet. Disebabkan itu, terdapat beberapa penambahan pada setting permainan ini.

Bagi bahagian setting, pemain boleh memilih dan mengubah suai pantulan cahaya mengikut kesesuaian masing-masing supaya dapat menikmati keindahan pemandangan New York dengan lebih realistik. Selain itu, ukuran paparan yang disokong boleh dipilih antara 21:9, 32:9 dan 48:9 tetapi amat digalakkan nisbah 32:9 untuk melihat dengan sepenuhnya suasana dalam permainan ini.

Pemain juga boleh menyesuaikan pilihan alat kawalan dari keyboard dan mouse kepada controller seperti PlayStation DualSense(™) yang membenarkan tindak balas pada controller sambil bermain. Oleh itu, pemain boleh bermain dengan penuh keselasaan yang ingin dirasai.

Muat naik sekarang di Steam dan Epic Games dengan harga RM209! Kalau ada Playstation Network sekali, pautkan dengan Akaun Steam masing-masing untuk dapatkan dua Mata Kemahiran dan akses awal pada Suit Miles Morales 2099. Selamat Bermain!


Log In Sekarang Dan Dapatkan Highlight Intro Untuk Hero Terbaru Overwatch 2

Baru- baru ini pihak Blizzard Entertainment telah mengumumkan giveaway kepada pemain-pemain Overwatch 2 yang log-in dari hari ini sehingga hujung bulan November.

<oembed url="https://www.youtube.com/watch?v=kDzyD7BBT3E" width="200" height="113" host="youtube"></oembed>

Pemain boleh mendapatkan 3 Highlight Intro untuk tiga watak terbaru Overwatch 2 iaitu, Sojourn, Kiriko dan juga Junker Queen.

Cara untuk dapatkan Highlight Intro ini senang sahaja, korang cuma perlu log-in mengikut tarikh dan waktu yang diberikan sahaja.

Berikut adalah tarikh untuk mendapatkan ketiga-ketiga Highlight Intro terbaru ini:

Sojourn “Optic” Highlight Into = 17 November 2022 sehingga 21 November 2022.

Junker Queen “Five Finger” Highlight Intro = 21 November 2022 sehingga 26 November 2022.

Kiriko “On The Wind" Highlight Intro = 26 November 2022 sehingga 30 November 2022.


Broforce Forever Diumumkan Sebagai Update Terbaru

Broforce adalah sebuah permainan bertemakan platform dengan tambahan pistol untuk membunuh musuh di setiap level yang disediakan. Permainan ini dilancarkan pada 7 April 2014 dan sejak dari itu, ramai pemain telah mencuba dan amat menyukai permainan ini.

<oembed url="https://www.youtube.com/watch?v=FPv0KXdNxao" width="200" height="113" host="youtube"></oembed>

Tahun demi tahun berlalu, tiada berita terbaru tentang Broforce. Ramai peminat menyangka bahawa permainan ini sudah pun tamat eranya, namun tidak! Devolver Digital, syarikat penerbit dan Free Lives, pembangun telah mengejutkan peminat dengan satu trailer terbaru bertajuk “Broforce Forever”.

Update ini adalah satu update terbesar bagi permainan ini dan juga terakhir. Mereka telah menjadualkan tarikh pelancarannya pada awal tahun 2023  dengan tambahan beberapa ‘bros’ terbaru, misi terbaru dan banyak lagi

Broforce sudah ada di PS4, Switch dan PC melalui Steam, Microsoft Store dan Humble Store.


Pelakon Power Ranger Jason David Frank Meninggal Dunia

Jason David Frank adalah seorang pelakon yang mahir dalam seni mempertahankan diri. Antara lakonan yang paling terkenal untuk Jason adalah watak Green Ranger di dalam Mighty Morphin Power Rangers (1993 - 1996).

Pada mulanya, watak Green Ranger hanya akan muncul sebanyak 14 episod sahaja tetapi disebabkan popularitinya meningkat, Jason dikembalikan semula tetapi memegang watak sebagai White Ranger pula.

Sejak dari itu, Jason telah muncul berkali-kali dalam francais tersebut seperti di siri Power Rangers Super Ninja Steel dan permainan video Power Rangers sebagai Green, White dan Black Dino Ranger.

Tetapi baru-baru ini, Jason David Frank didapati telah meninggal dunia pada berusia 49 tahun akibat membunuh diri. Justin Hunt yang merupakan pengurus untuk Jason, telah meminta peminat dan orang ramai untuk menghormati privasi keluarganya yang sedang bersedih atas kehilangan orang kesayangan mereka.

Walter E Jones yang juga bekas pelakon Mighty Morphin Power Rangers, turut meluahkan perasaan sedihnya di Instagram dan mengatakan dia telah kehilangan sekali lagi ‘ahli keluarga istimewanya’. Kehilangan sekali lagi merujuk pada Thuy Trang, bekas pelakon Yellow Ranger yang juga telah meninggal dunia tetapi pada tahun 2001 akibat kemalangan jalan raya.


KingSalman Dan SDzyz Sah Meninggalkan TNC Pro Team

Minggu ini kita dikejutkan dengan berita dua pemain pasukan dari Filipina iaitu TNC Pro Team telah meninggalkan pasukan tersebut. Dua pemain tersebut adalah KingSalman dan juga SDzyz.

Untuk pengetahuan korang, TNC Pro Team mula bermain di pentas MPL PH pada MPL PH musim ke 8 yang mana mereka cuma mampu mendapatkan tempat terkahir namun mereka kembali bangkit pada MPL PH musim ke 9 dengan berjaya mendapatkan tempat ketiga.

Namun pada MPL PH yang lepas, pasukan ini kembali merundum ke tangga paling bawah MPL PH musim kesepuluh.

Ada yang menyatakan disebabkan prestasi yang teruk pasukan tersebut, pemain-pemain mula mencari pasukan baru dan ini mungkin yang terjadi pada KingSalman dan juga SDzyz.


RRQ R7 Mungkin Bersara Dari MPL ID Kerana Masalah Kesihatan

Baru-baru ini pemain pasukan RRQ iaitu R7 dalam livestream bekas pemain EVOS Legends Oura ada menyatakan yang dia mungkin akan bersara dari scene kompetitif MLBB Indonesia.

R7 ataupun nama penuhnya iaitu Rivaldi Fatah menjawab soalan dari Oura sama ada dia akan bermain untuk RRQ di MPL ID musim hadapan ataupun tidak.

Namun beliau menyatakan yang mungkin dia akan bersara dari scene competitive MLBB Indonesia kerana masalah kecederaan tangannya.

Sebelum ini pemain import EVOS Esports iaitu Dlar ada menyatakan yang berminat untuk menggantikan R7 jika R7 bersara nanti.


Pokemon UNITE Perkenalkan Melee Support Baru

Baru-baru ini pihak Pokemon UNITE telah memperkenalkan Melee Support baru untuk permainan video mobile tersebut. Pokemon baru yang dibawa masuk adalah Sableye!

<oembed url="https://www.youtube.com/watch?v=P2V379z03nQ" width="200" height="113" host="youtube"></oembed>

Sableye mempunyai kemahiran crowd control yang sangat bagus untuk membantu pasukannya selain kemahiran stealh dan self-HP regeneration.

Kebolehan Unite Move yang dipanggil sebagai Chaos Power memaksa pihak musuh untuk kembali ke base mereka manakala enemy yang mempunyai nyawa sedikit akan disekat untuk recall dan kembali ke base mereka.

Pokemon ini boleh di unlock dengan 12,000 Aeos Coins ataupun menggunakan 575 Aeos Gems.


Selepas Versi Batman, ROG Perkenalkan ROG Phone 6 Versi Diablo Immortal Edition

Baru-baru ini pihak  ASUS ROG ada melancarkan smartphone gaming terbaru mereka iaitu ROG Phone 6D series. Semasa perlancaran tersebut, ROG juga memperkenalkan ROG Phone 6 Batman Edition dan memberi hint akan ada satu lagi versi yang berkait dengan mobile game.

Hari ini ROG akhirnya memperkenalkan ROG Phone 6 Diablo Immortal Edition yang mana merupakan satu kerjasama ASUS ROG dengan pihak Blizzard Entertainment.

ROG Phone 6 Diablo Immortal ini didatangkan dengan kotak khas yang mempunyai elemen permainan video Diablo Immortal yang mana menampilkan watak The Lord of Terror.

Turut disediakan adalah Diablo Immortal Theme Pack yang mana korang boleh lihat pada Lockscreen, Incoming Call, Launcher dan lain-lai lagi.

Diablo Immortal Edition ii turut disertakan dengan beberapa aksesori khas Aero Case, Map of Santuary, Fahir Light dan juga Ejector Pin versi Diablo Immortal.

Buat masa ini tidak dapat dipastikan sama ada ASUS ROG Phone 6 Diablo Immortal ini akan dijual di Malaysia ataupun tidak.


Mobile Legends: Bang Bang Kalahkan PUBG Mobile Dalam MOBIES Award 2023

Baru-baru ini telah berlangsungnya acara The MOBIES - Mobile Gaming Award 2023 yang mana permainan video mobile dan individu seperti streamers dan esports player diberikan anugerah diatas pencapaian mereka.

Terdapat pelbagai kategori yang dipertandingkan antaranya seperti Mobile Game of The Year, Competitive Game of The Year, Mobile Esports Tournament of The Year, Mobile Player of The Year, Mobile Team of The Year dan banyak lagi.

Untuk kategori Competitive Game of The Year, Mobile Legends: Bang Bang telah dipilih sebagai juara dan telah mengalahkan beberapa permainan video mobile popular yang lain seperti PUBG Mobile, Free Fire dan Arena of Valor.

Selain dari itu, Mobile Legends: Bang Bang M4 World Championship juga telah diangkat sebagai juara untuk kategori Mobile Esports Tournament of The Year mengalah kejohanan esports yang lain seperti PUBG Mobile Global Championship.

Bagi kategori Mobile Player of The Year dan Mobile Team of The Year, Bennyqt dan pasukan ECHO Esports telah dipilih untuk memenangi kedua-dua kategori tersebut.


Skadaga Dan Rain Dipilih Sebagai Jurulatih Dan Pembantu Jurulatih RSG MY

Sebelum ini pasukan RSG MY telah mengumumkan yang Rain yang sebelum ini berkhidmat sebagai jurulatih pasukan MLBB MAB Esports akan diberikan kepercayaan untuk menjadi pembantu jurulatih pasukan RSG MY.

Beliau sebelum ini juga telah dipilih sebagai pembantu jurulatih untuk pasukan MLBB wanita di Sukan SEA 2023 dan berjaya membawa pasukan tersebut untuk mendapatkan pingat Gangsa.

Namun ramai yang tertanya-tanya siapa yang akan menjadi ketua jurulatih untuk RSG MY setelah Kuja telah keluar dari pasukan tersebut bagi menggalas tugas sebagai jurulatih untuk pasukan Todak MLBB di MPL MY S12 nanti.

Persoalan itu telah pun terjawab apabila RSG MY telah mengumumkan yang mereka telah memilih Skadaga ataupun nama sebenarnya iaitu Idul Batul Aswar yang berasal dari Indonesia. Skadaga sebelum ini pernah menjadi jurulatih pasukan Homebois ketika MPL MY S8.


Pabz Sah Jadi Jurulatih Baru Homebois Untuk MPL MY Musim Ke-12

Pengasas Homebois, Daddyhood mengesahkan Pabz atau nama sebenarnya, Khairul Azman akan menjadi jurulatih baru Homebois. Pabz akan tersenarai dalam skuad yang akan bertanding di MPL Malaysia Musim Ke-12.

Pabz akan menggantikan Dale yang sebelum ini dipinjamkan ke pasukan Outplay. Menurut Daddyhood, Dale menghadapi masalah berkaitan visa untuk masuk ke Malaysia. Dale juga dikatakan akan menjadi jurulatih baru untuk Homebois Singapura yang bakal ditubuhkan.

Kejayaan yang pernah diraih Pabz sebagai jurulatih adalah dengan membawa pasukan Malaysia merangkul pingat perak semasa acara Mobile Legends di Sukan Sea Kemboja.

Pabz juga berjaya membimbing Team Haq untuk menjuarai MPL Malaysia Musim Ke-10. Mereka menundukkan satu lagi gergasi dalam MLBB negara ini iaitu Todak dengan skor 4-2.

Jurulatih ini juga berjaya membawa dua pasukannya, Orange Esports dan Team Haq ke tiga kejohanan antarabangsa yang berbeza. Antara kejohanan antarabangsa yang pernah disertai adalah MSC 2022, ONE Esports Invitational 2022 dan Kejohanan Dunia M4.


Assassin Creed Codename Red Berkemungkinan Besar Dilancarkan pada 2024

Assassin Creed Codename Red dijangka akan dilancarkan pada tahun 2024.

Seorang pengguna Twitter, Access The Animus berkongsi satu screenshot dari LinkedIn yang dipost Arisa Lagunzad yang terlibat dalam pembangunan di Ubisoft. Menurut Lagunzad, game Assassin Creed ini sedang mencari tajaan dan merujuk game ini sebagai “blockbuster terbesar pada 2024”.

<oembed url="https://twitter.com/AccessTheAnimus/status/1678746746757709824" host="twitter">

It looks like a few months ago the Business Development and Brand Partnership teams at Ubisoft were looking for sponsorship partners for #AssassinsCreed Codename Red in 2024, which could act as a partial confirmation of the game actually being planned for 2024 at the moment! pic.twitter.com/m7mq2z3Gp5
— Access The Animus (@AccessTheAnimus) July 11, 2023
</oembed>

Game ini pada mulanya diperkenalkan semasa Ubisoft Forward 2022. Assassin Creed Codename Hexe yang mempunyai elemen seram juga turut diperkenalkan semasa acara ini.

Codename Red yang berkisarkan zaman feudal Jepun akan dibuat oleh Ubisoft Quedec, team yang sama membangunkan Assassin Creed Odyssey.

Ubisoft masih merahsiakan platform manakah yang akan digunakan.


Madtale, Game RPG Yang Tampilkan Karakter Dari Cerita Dongeng

Sebuah game RPG yang menggunakan tema dark fantasy, Madtale kini tersedia di peranti Android dan Ios.  Game yang dibangunkan Archosaur Games ini mempunyai keunikan tersendiri.

Pemain akan dapat merasai untuk menggunakan karakter dari cerita dongeng seperti Snow White dan Cinderella. Setiap karakter mempunyai kuasa dan senjata yang berbeza.

Sebaik memuat turun dan log in ke dalam game, pemain akan mendapat pelbagai bonus seperti percubaan draw percuma sebanyak 1024, hero Mirror Queen, satu set Elite Gear, satu bingkai avatar yang limited, diamond dan banyak lagi.

Pemain yang log-in tujuh hari berturut-turut akan mendapat hero Epik Snow White.

Game ini telah tersedia di serata dunia kecuali Hong Kong, Macao, Taiwan, Jepun dan China. Pemain boleh memuat turun game ini di Google Play dan Apple Store.


Presiden Bersama Naughty Dog Bakal Tinggalkan Studio Hujung Tahun Ini

Naughty Dog mengucapkan selamat tinggal kepada co-presidennya, Evan Wells yang berkhidmat di studio ini sejak 1998.

Wells mendedahkan yang beliau akan meninggalkan studio ini pada penghujung tahun ini. Walau bagaimanapun, beliau tidak memberitahu sebab dan perancangannya di masa depan.

Bermula sebagai lead designer, Wells terlibat dalam projek seperti Crash Bandicoot: Warped dan Jak and Dexter: The Precursor Legacy.

Selain aktif dalam pembuatan game, Wells juga pernah terlibat dalam produksi TV dan Filem. Beliau menjadi pengarah eksekutif filem Uncharted dan siri HBO The Last Of Us.

Neil Druckmann akan mengetuai studio ini selepas ini. Druckmann akan dipertanggungjawabkan untuk mengetuai projek seperti game Last of Us 3 dan musim terbaru Last of Us di HBO.


Roller Coaster Bertemakan Fast & Furious Kini Dibina Di USA

Amerika Syarikat akan mempunyai tarikan baru untuk penduduk dan pelancong luar apabila sebuah roller coaster bertemakan Fast & Furious kini sedang dibina di Taman Tema Universal Studios Hollywood.

Reka bentuk track roller coaster ini dikatakan akan menyerupai pergerakan kereta dalam francais ini.

Menurut Universal, roster coaster baru ini akan dilengkapi teknologi yang belum pernah digunakan oleh taman tema lain.

Sebenarnya taman tema ini sudah mempunyai tarikan bertemakan Fast & Furious iaitu Supercharged. Di sini, pelancong akan merasai pengalaman 3D di mana mereka terlibat dalam aksi kejar-mengejar antara Toretto dan Shaw.

Bagi yang merancang untuk pergi, korang perlu sabar kerana tempoh pembinaan masih belum diketahui.


9 Pasukan Berentap Untuk Merebut Gelaran Juara MPL Indonesia Musim Ke-12

Pasukan-pasukan Mobile Legends terbaik di Indonesia akan berentap di MPL Indonesia Musim Ke-12 yang akan bermula pada hari ini iaitu 13 Julai dan tamat pada 15 Oktober tahun ini.

Sebanyak 9 pasukan akan merebut gelaran juara dan dua slot ke Kejohanan Dunia M5 yang akan diadakan di Filipina pada November ini.

Kejohanan ini mengandungi dua peringkat iaitu regular season dan playoff. Regular season bermula dari 13 Julai hingga 24 September. Playoff dimulakan pada 11 Oktober dan disudahkan dengan perlawanan Grand Final pada 15 Oktober.

6 pasukan teratas semasa regular season akan layak ke playoff. Kesemua perlawanan menggunakan format best-of-three dan melalui dua pusingan.

Di peringkat playoff, pasukan tangga pertama dan kedua mempunyai dua peluang ke Grand Final. Mereka mendapat bye dan diletakkan di Upper Bracket.

Bagi pasukan tangga ketiga hingga keenam, mereka akan diletakkan di lower bracket dan hanya mempunyai satu peluang untuk kekal dalam MPL.

Kesemua perlawanan playoff akan menggunakan format best-of-five kecuali Grand Finals yang akan dimainkan dalam best-of-seven.

Berikut adalah 9 pasukan yang telah mengesahkan penyertaan mereka untuk MPL ID Musim Ke-12:

Alter Ego

AURA Fire

Bigetron Alpha

Dewa United Esports

EVOS Legends

Geek Fam ID

Onic Esports

Rebellion Zion

Rex Regum Qeon

Semua perlawanan akan ditayangkan secara live di laman Facebook, YouTube dan TikTok rasmi Mobile Legends: Bang Bang.


PMWI 2023 Kini Berlangsung Di Arab Saudi

PUBG Mobile Invitational 2023 (PMWI 2023) kini telah rancak berlangsung di Riyadh, Arab Saudi. Acara yang bermula 11 Julai ini menampilkan 28 pasukan dari seluruh dunia. Kami akan membahaskan kejohanan ini dengan lebih lanjut.

PMWI 2023 mempunyai dua peringkat iaitu All Stars Stage dan Main Tournament. 6 pasukan teratas dari All Stars Stage akan layak ke Main Tournament. All Stars Stage berlangsung dari 11 Julai sehingga 13 Julai. Berikut adalah kesemua 18 pasukan yang bertanding di All Stars Stage:

Bigetron Red Villains – PMPL Indonesia

FaZe Clan – PMPL Thailand

SEM9 – PMPL Malaysia

21 Esports – PMPL Vietnam

Yangon Galacticos – PMPL SEA Wildcard

DRS Gaming – PMPL South Asia

AGON x I8 Esports – PMPL Pakistan

iKURD E-SPORTS – PMPL Arabia

Titan Gaming – PMPL Africa

N Hyper Esports – PMPL North America

Aton Esports – PMPL Latin America

Alpha7 Esports – PMPL Brasil

S2G Esports – PMPL Türkiye

Gaimin Gladiators – PMPL Europe

Dplus - Korea Points

Varrel - KR/JP Showdown

Main Tournament pula akan bermula dari 14 Julai hingga 16 Julai. Sebanyak 16 pasukan akan beraksi untuk merebut gelaran juara dengan prize pool sebanyak $2,000,000 USD. Berikut adalah senarai pasukan yang akan bertanding di kejohanan utama:

Twisted Minds – Saudi eLeague

Tianba – PEL Spring Finals

Six Two Eight – PEL Spring Finals

REJECT Tokyo – PUBG MOBILE Japan League

Alter Ego Ares – SEA Super League

Box Gaming – SEA Super League

Stalwart Esports – South Asia Championship

Geekay Esports – MEA Championship

Alpha7 Esports – Americas Championship

Fire Flux Esports – European Championship

6 pasukan yang layak melalui All Stars Stage

Pada 13 Julai, Alan Walker yang merupakan DJ terkenal akan bermain ‘Show Match’ bersama Vampire Esports. Beliau dan Vampire Esports akan berhadapan dengan dua pasukan tuan rumah, R8 Esports dan Topz.

Bagi yang berminat untuk menonton kejohanan ini, mereka boleh menonton di YouTube PUBG MOBILE Malaysia untuk siaran bahasa Melayu.


Superman: Legacy Umum Pelakon Baru Untuk Green Latern, Hawkgirl Dan Mister Terrific

DC Studios telah mengesahkan untuk menambah beberapa pelakon baru filem arahan James Gunn, Superman: Legacy.

Pelakon tersebut adalah Nathan Fillion, Isabel Merced, dan Edi Gathegi. Pelakon-pelakon ini akan membintangi filem ini sebagai Green Lantern, Hawkgirl dan Mister Terrific.

Fillion akan memegang watak Guy Gardner, salah seorang ahli Green Latern Corps. Aktor ini telah banyak kali bekerja dengan Gunn dan paling terbaru adalah penampilannya dalam Guardians of the Galaxy: Vol. 3.

Isabel Merced yang pernah membintangi live-action Dora The Explorer, Dora and the Lost City of Gold akan berlakon sebagai superhero Hawkgirl. Hawkgirl ini mempunyai keupayaan untuk terbang dengan sayap besi dan mempunyai pelbagai senjata.

Edi Gathegi pula akan melakonkan watak Michael Holt atau nama superheronya, Mister Terrific. Gathegi pernah muncul dalam saga Twilight dan X-Men. Beliau akan melakonkan karakter yang sangat bijak serta sangat mahir dalam hand-combat.

Barisan pelakon-pelakon baru ini akan menyertai David Corenswet (Superman) dan Rachel Brosnahan (Lois Lane).

Superman: Legacy akan ditayangkan pada tahun 2025.


Todak Lantik Kuja Sebagai Jurulatih Baru Untuk MPL MY Musim Ke-12

Todak mengejutkan arena MLBB negara ini apabila menyambut kedatangan jurulatih baru iaitu Kuja sebagai persediaan MPL Malaysia Musim ke-12 nanti. Kuja baru saja menyertai RSG Singapore dan bersama pasukan ini tidak sampai dua bulan.

Todak yang merupakan Juara MPL Malaysia musim ke-11 mengumumkan perkara berkenaan menerusi laman Instagram rasmi mereka.

Sebelum keluar dari RSG Singapore, Kuja membawa pasukan ini membawa ke peringkat suku akhir pada kejohanan MSC 2023.

Selain RSG Singapore, Kuja juga pernah membimbing RSG Malaysia, Team Caracal dan Team Bosskurr.

Kuja juga pernah tersenarai dalam Lineup Terbaik semasa regular season MPL Malaysia musim ke-10 ketika bersama RSG Malaysia.


Kolaborasi PUBG Mobile Dan Dragon Ball Super Bermula Hari Ini

PUBG Mobile akan menjalinkan kolaborasi dengan anime popular, Dragon Ball Super. Kolaborasi ini secara rasmi akan bermula pada 13 Julai ini iaitu ketika update 2.7 nanti.

Kolaborasi ini dianggap sebagai salah satu kerjasama terbesar yang pernah dilakukan PUBG Mobile kerana akan membawakan pelbagai kandungan eksklusif dari Dragon Ball Super seperti mod, item dan kenderaan.

<oembed url="https://www.youtube.com/watch?v=DSSkDTkCLsw" width="200" height="113" host="youtube"></oembed>

Sempena kolaborasi ini, PUBG Mobile akan membawa elemen Dragon Ball ke dalam battle royale di peta Sanhok, Livik dan Erangel bermula 13 Julai dan tamat pada 4 September ini. Pemain perlu mengumpul tujuh bola Dragon Ball sepanjang permainan untuk memanggil naga Sheron di Sheron Summoning Altar sambil berpeluang mendapatkan bonus in-game.

Korang juga dapat meneroka beberapa landmark dari Dragon Ball Super iaitu Dragon Ball Village, Tenkaichi Budokai, Kame House dan Karin Tower.

Apa yang mengujakan dengan kolaborasi ini adalah pemain berpeluang menggunakan kuasa khas seperti Kamehameha dan Buku-jutsu. Kamehameha boleh mengalahkan musuh dengan sinaran tenaga manakala buku-jutsu membolehkan pemain terbang. Pemain perlu mengumpul ‘Ki’ untuk menggunakan keupayaan ini.

Kenderaan baru juga diperkenalkan iaitu Air Car. Air Car ini boleh memuatkan tiga pemain dalam satu masa. Antara item lain yang hadir adalah Senzu Beam, item untuk pemulihan dan Dragon Radar yang membantu pemain mengumpul bola Dragon Ball dengan lebih cepat.

Suatu mod baru dinamakan Battle Royale: Dragon Ball Super akan bermula pada 15 Julai sehingga 4 September. Dalam mod ini, medan pertarungan akan menggunakan grafik dan art bertemakan anime Dragon Ball.

Lima karakter seperti Son Goku, Vegeta, Frieza, Piccolo dan Gohan juga dapat digunakan dalam medan perang. Korang akan menggunakan kuasa mereka untuk mengalahkan musuh.

Update 2.7 akan tersedia pada 13 Julai ini. PUBG Mobile boleh dimuat turun di Google Play Store dan Apple App Store.


Falcon Esports Kembali Ke Arena MLBB Dengan Roster Baru

Selepas baru saja membubarkan divisi sebulan lalu, Falcon Esports mengumumkan yang mereka akan kembali ke arena professional MLBB dengan muka-muka baru.

Sebelum ini, Falcon Esports melepaskan kesemua pemain pada 30 Mei dengan beberapa pemain yang dilepaskan seperti Naomi dan Zippy berhijrah ke negara lain.

Menerusi laman Facebook rasmi mereka, Falcon Esports menyambut kedatangan pemain baru mereka dengan sebuah video.

Apa yang menarik dengan roster baru ini adalah kesemua pemain diambil dari satu lagi pasukan dari Myanmar, Fenix Esports. Fenix Esports yang beraksi di MSC 2023 baru saja dibubarkan pada 30 Jun lalu.

Berikut adalah nama pemain yang melengkapkan roster baru pasukan Falcon Esports:

Kalama ( Head Coach )

Fay Yan ( Jungler)

Simple ( Roamer )

PX7 ( Mid Laner )

J3X ( Roamer )

MOK ( Mid Laner)

Royal Milk ( Exp Laner )

Beni ( Gold Laner )

Daxx ( Jungler )

Dengan roster baru ini, peminat mengharapkan pasukan ini dapat diberikan peluang untuk beraksi di banyak kejohanan. Roster yang dilengkapi pemain Fenix Esports ini mendapat tempat ke-9/12 semasa MSC 2023.


Hugh Jackman Akan Memakai Sut Ikonik Wolverine Dalam Deadpool 3

Ryan Reynolds dan Hugh Jackman, bintang utama dalam Deadpool 3 telah memuat naik sebuah gambar yang menunjukkan first look untuk karakter Deadpool dan Wolverine.

Apa yang menarik dan mengujakan peminat adalah penampilan Wolverine. Menerusi Instagram story yang diupload Reynolds dan Jackman, Deadpool dan Wolverine berjalin bersama dalam sut. Wolverine nampaknya memakai sut ikonik warna kuning sepertimana dalam komik.

Hugh Jackman yang melakonkan watak Wolverine lebih dua dekad sejak filem X-Men (2000) tidak pernah mengenakan kostum Wolverine. Tetapi untuk Deadpool 3 kali ini, Jackman berkemungkinan akan memakai sut ikonik untuk pertama kalinya.

Selain Jackman, Deadpool 3 telah mengesahkan Jennifer Garner akan kembali ke Marvel sebagai Elektra. Beliau pernah muncul dalam filam Daredevil (2003).

Deadpool 3 akan ditayangkan pada 3 Mei 2024, beberapa bulan lebih awal daripada tarikh sepatutnya ditayangkan.


DLC Street Fighter 6 Tampilkan Rashid, Bakal Dilancarkan 24 Julai Ini

Capcom mengesahkan Rashid akan menjadi karakter fighter pertama untuk kandungan DLC permainan Street Fighter 6. Mereka juga telah mengeluarkan sebuah trailer untuk karakter ini.

<oembed url="https://www.youtube.com/watch?v=yP0zYYpE5_o" width="200" height="113" host="youtube"></oembed>

Mengenai Rashid, dia adalah seorang content creator yang merakam vlog sambil bertarung. Menerusi trailer, peminat boleh melihat bagaimana dia merakam video sambil menonjolkan keupayaan untuk melompat dengan tinggi semasa pertarungan dengan fighter lain.

Rashid mempunyai pelbagai gerakan menarik. Antaranya adalah Arabian Cyclone membolehkan Rashid melakukan tendangan spin. Rashid juga boleh melakukan double jump dengan gerakan yang dinamakan Arabian Skyhigh.

Pemain dapat melihat kandungan karakter ini dalam tiga mod berlainan. Di mod World Tour, pemain boleh mempelajari gerakan Rashid dan pemain boleh menggunakan Rashid sebagai fighter dalam mod Fighting Ground. Di mod Battle Hub pula, pemain boleh mendapatkan skin berkaitan Rashid melalui Fighting Pass.

Rashid akan tersedia pada 24 Julai bagi pemain yang mepunyai edisi Deluxe, Ultimate atau Year 1 Character Pass. Street Fighter 6 telah dikeluarkan di PlayStation 5. PlayStation 4, Xbox Series X/S dan PC melalui Steam.


Watcher Of Realms - Permainan Video RPG Dari Moonton

Game RPG terbaru dari Moonton, Watcher of Realms akan dilancarkan di peranti Android dan iOS pada 13 Julai ini.

<oembed url="https://www.youtube.com/watch?v=edKU4-eWfR4" width="200" height="113" host="youtube"></oembed>

Pemain akan berperanan sebagai komander dan menggunakan kekayaan sumber untuk menyelamatkan kawasan daripada raksasa. Pemain boleh membina kem pertahanan, berlawan dengan boss jahat dan menguruskan beberapa puak tentera.

Watcher of Realms akan mempunyai tiga mod iaitu Artefacts Materials, Gold/EXP dan Campaign. Dua mod istimewa, Tide dan Guild Boss juga tersedia. Pemain akan melalui banyak pertarungan PvP dan PvE.

Tumpuan game ini adalah kualiti grafiknya. Kualiti CGI dan reka bentuk karakter menunjukkan permainan seolah-olah seperti di konsol. Hero, raksasa, dan keadaan persekitaran mempunyai visual efek yang unik.

Pre-register untuk Watcher of Realms kini tersedia untuk peranti Android dan iOS. Pemain boleh mnegunjungi laman web mereka untuk mendapatkan lebih maklumat.


EA Sahkan Game Black Panther Akan Dihasilkan Oleh Cliffhanger Games

Electronic Arts (EA) mengesahkan akan menghasilkan game terbaru berdasarkan salah satu watak dalam komik Marvel iaitu Black Panther. Game ini dikatakan sebagai single-player adventure.

<oembed url="https://www.youtube.com/watch?v=DpT190syRg8" width="200" height="113" host="youtube"></oembed>

Game Black Panther ini akan dibangunkan oleh Cliffhanger Games dengan kerjasama bersama Marvel Games. Projek ini diketuai Kevin Stephens yang pernah membangunkan francais permainan Shadow of Mordor.

"Kami berdedikasi untuk memberikan peminat pengalaman Black Panther yang tulen, memberikan mereka lebih kawalan ke atas naratif daripada yang mereka pernah alami dalam sebuah permainan story-driven" kata Stephens dalam satu kenyataan.

"Wakanda ialah kota superhero yang kaya-raya, dan misi kami adalah untuk membangunkan dunia epik untuk pemain yang menyukai Black Panther dan ingin meneroka dunia Wakanda sama seperti kami."

Black Panther adalah salah sebuah tiga projek Marvel yang akan dihasilkan oleh EA selepas kerjasama antara dua syarikat ini pada Oktober tahun lalu. Terdahulu, game Iron Man diumumkan dan dibangunkan Motive Studio.

EA walau bagaimanapun belum mendedahkan tarikh perlancaran dan platform manakah yang akan terlibat untuk game Black Panther ini.


EA Dedah Cover Dan Trailer Untuk EA Sports FC 24

EA Sports secara rasminya telah mendedahkan cover untuk permainan EA Sports FC 24 edisi Ultimate. Syarikat ini juga mengeluarkan trailer yang memuatkan in-game footage.

<oembed url="https://www.youtube.com/watch?v=-vL01jbgENE" width="200" height="113" host="youtube"></oembed>

31 bintang bola sepak lelaki dan wanita telah ditampilkan dalam cover tersebut. Legenda seperti Ronaldinho, Pele dan Zinedine serta bintang bola sepak wanita seperti Sam Kerr turut muncul bersama dengan Jude Bellingham, Erling Haaland dan Vinicius Jr.

Erling Haaland akan menjadikan cover star yang baru untuk edisi Standard. Kylian Mbappe tidak lagi bersama dengan EA untuk menjadi bintang muka depan.

EA masih belum mendedahkan maklumat tentang tarikh perlancaran dan hanya mengesahkan hanya dua edisi yang akan hadir ke pasaran iaitu edisi Ultimate dan Standard.

EA dijangka akan mengadakan livestream pada 13 Julai untuk memberitahu maklumat lanjut berhubung permainan EA Sport FC ini.


Infinix Malaysia Perkenalkan Warna Terbaru Note 30, Sunset Gold

Sekitar sebulan lalu, Infinix Malaysia telah melancarkan siri Infinix Note 30 di Mlaysia. Terbaru, mereka telah memperkenalkan warna yang baru, Sunset Gold untuk pasaran negara ini.

Dengan kehadiran warna Sunset Gold serta reka bentuk yang sleek, ia akan memperlihatkan peranti ini tambah lebih premium.

Selain reka bentuk menawan, peranti ini juga menggunakan spesifikasi hebat. Infinix Note 30 dikuasakan cip pemprosesan MediaTek Helio G99 Ultra Power. Ia juga mempunyai paparan AMOLED yang berukuran 6.78 inci dan refresh rate 120Hz.

Infinix Note 30 Sunset Gold kini boleh didapatkan di pasaran dengan harga RM699. Mereka yang berminat boleh membeli di stor rasmi Infinix dalam Shopee, Lazada dan TikTok atau membeli di pengedar sah Infinix di seluruh Malaysia.

Selain warna Sunset Gold, Infinix Note 30 juga terdapat dalam dua pilihan warna lain iaitu Obsidian Black dan Interstellar Blue.


Vampire X Esports Muncul Juara Kejohanan Infinix Beyond Limits Championship

Kejohanan MLBB, Infinix Beyond Limits Championship telah melabuhkan tirai pada 25 Jun lalu. Kejohanan yang bermula pada 20 Jun ini adalah hasil kerjasama antara Infinix Malaysia dengan MLBB.

Kejohanan ini menjadi sambutan bersempena pelancaran Infinix NOTE 30 Series baru-baru ini, yang menawarkan pengalaman gaming yang menarik.

“Sebagai jenama yang berdedikasi untuk memperkasakan pengguna kami, Beyond Limits Championship merupakan peluang yang sempurna untuk meraikan keluaran terbaru kami, siri Infinix NOTE 30 yang dikuasakan oleh teknologi FastCharge All-Round,” kata Jackie Chen, pengurus Infinix Malaysia.

Infinix Malaysia mengucapkan tahniah kepada pasukan Vampire X Esports yang telah dinobatkan sebagai juara kejohanan ini. Mereka membawa pulang hadiah wang tunai sebanyak RM1,200 dan lima unit NOTE 30 PRO. Naib juara, Aespada pula dihadiahkan wang tunai RM1,000 manakala tempat ketiga, IMPERIAL GEOSH1 menerima RM800.

Ketiga-tiga pasukan ini juga dihadiahkan lima t-shirt MLBB.

Infinix Malaysia mengucapkan terima kasih kepada semua peserta dan penaja yang menjayakan kejohanan ini. Tambah mereka, selain ingin menunjukkan inovasi oleh Infinix, acara ini adalah sebagai platform kepada peminat e-sukan untuk menunjukkan bakat dan kemahiran mereka